url: =Gamdang zinna: England paina ~ Rev. Khup Za Go :: ZOMI DAILY\nJanuary 3, 1984 sun nai 12 lianin IC 490 vanleng tawh Guwahati pan ding dingin a zi leh tate in vanlengtual dong kha uh hi. Nitak nai 2 ciangin dingkhia in Bagdogra leh Patnaah a khawl zawh ciangun nitak nai 6:20 pawlin New Delhi tung a, Sia Lian Za Go in na dawn hi. Nitak nai 10 ciangin amau inn pan vanleng tualah amah leh Hang Za Kam in kha uh hi. Zing sang nai khat pawl ciangin amau ciahsan in amah pen a pai dingin a khan sungah lut in a vante a booking leh security check a man zawh a sawt lo in leng in zing lam nai 3:55 lianin Pakistan gam Karachi tung hi.\nKarachi pan Frankfurt dong nai giat sung tak leng ahih manin thunget hun limtak a ngah suak hi. A innkuanpihte a kipan CBA, TBA (Tedim Baptist Association) leh North East India tawh kisai lungdam thu puakin lailam nasep ding zia lo in thungen hi. Delhi pan a din khiat nading Disembarkation Card laia kipia mah bangin tu’n London tun na’ng Landing Card gelhsak uh hi. Nitak nai 6 in Frankfurt pan dingkhia in meileng mah bangin vanleng pen ham henhan hi. Meipi tungah lengto in ni taangah a lenpih hi. Sa, vaimin, amkamteh sialnekte leh moh pia uh hi. Nai 7:20 in London vanleng tualpi Heathrow Airport a tukpih a, amau gamah nitak nai 1:45 pawl ding na hi pan hi.\nFeed the Mind stipend tawh kah ding ahih manin Feed the Mind cih card tawisain Canon John Houghton in vanleng tualah na dawn hi. Custom leh immigration nasemte in thu tampi a dong uh hi. Vanleng tual panin bus tawh Bletchley kici dong tuangin, tua panin John in ama car hawl a, ama omna khua Milton Keynes dong a pai uh hi. Nitak an aksa, alu leh moh ne uh hi. A zing ni in a tunnapa in zing nai 7:30 in phong a, a lupna tungah niang leh moh pia hi. A zintunnapa pen putek phial hi ta a, tua banga thusiamna etteh huai a sa hi. Sun ciangin laibu sai Asian Book Store leh sumbukah vakpih hi.\nJanuary 6 in SPCK laibu saiah vakpih a, tuaah sun an ne in nekkhawm bawlna zong John makaihna mah tawh a nei uh a, mi nga khawng a pha uh hi. Tua ni pen London khuapi a vak masakna hi a, Milton Keynes panin meileng tawh pai in meileng mah tawh a ciahkik uh hi. A zing sun nai 12 pawlin Oxford ah mawtaw tawh pai uh hi. Oxford Polytechnic ah pai masa in tua panin a omna ding Holton Rectory pai hi. Tua Rectory sai pen Rev. David Wood Robinson hi a, a zi min Jane hi. A lupna ding mun a tun ciangin Pasian tungah lungdam a ko masa hi. Nitak an nekzawh ciangin khuadam ahih manin mei awi in nai 11:30 ciangin a lum hi.\nVot sa lua ahih manin a ihmu gina thei kei hi. Khuavak kuan ciangin heater a khah leh tawmkhat noptuam hi. January 8, 1984 pen Mikang gamah Nipini a zat patna hi. Zing nai 9 pawlin breakfast ne in sikkeu, hai leh kuang sen dan kisin pah hi. Nai 11 ciangin biakinnah kikhawm in mi 20 khawng bek pha in kum 83 a pha ding khat in organ tum hi. Biakinn huang pen a hanmual uh hi pah hi. A training tawh kisai lam paina teng WACC (World Association for Christian Communication) in sika, a dang teng Feed the Mind (SPCK) in vaihawmsak hi. Tua laiin Guwahati pan London vanleng sap pen US $ 390 hi a, London pan Guwahati pen $ 382 hi.\nEngland ah mite lokhawhna, gankhawina leh nasepnate a muh ciangin enhuai sa phial hi. US zah in car tam a sa kei hi. Hippie dan muh ding tam lo a, phatakin kizem uh hi. Khua neu cikah inn neu khakha mah tawh om uh hi. Inn golpipi sangin inn neu a om tamtuak zaw bangin mu hi. Nitak nai 3 pawlin Rectory huang sungah na semin pai uh a, sing hiang peuh a khia uh hi. Tuu tampi a khawi uh hi. Tua bangin Nipi sunin na seppih zel uh a, tua pen kikholhna hun hoih hi ci in a zat ngei uh ahi hi cih a hilh uh hi.\na) Publishing Course, Oxford:\nJan. 9 ni in Kenya gam pana Publishing Course sin ding maha pai, Holton Rectory maha om Phoebe tawh bus zuiin Oxford Polytechnic ah pai uh a, tua ni pen min khum kipat ni a hi hi. Nitak a ciah ciangin Rev. David in For God Alone kici laibu khat pia hi. Kawlgamah Pasian nasema sawtpi a om ngei Bishop George West in ama tangthu a gelhna hi a, U Nu tawh a kimeltheihna, Japan gal lai thu, Suahtakna ngah kuan thu, Karen tualgalte leh Kawl Kumpite kalah kilem nading thu gena a paina thu cihte leh Pasian nasepna hanga gimna a thuakna thute tuang hi.\nJanuary 10 ni in Lee Zhi Shu kici khat Sen-gam panin computer sin dingin pai a, amau omnaah om hi. Tua nitakin Spencer Churchill College-ah Lai Siangtho kikupnaah pai hi. Jan.12 nitak nai 7 in Christian Union kicite makaihna tawh Pasian thukikupna ah Phoebe tawh pai uh a, Johan 15 sung thu kikum uh hi. Ireland pan Business Administration a sin Edith kici Rev. Van Bik tawh zong a kitheingei khat tawh kimu uh hi. La sak hun, thunget hun noptakin zang uh a, mi za khat bang pha uh hi. January 15 pen Nipi nih vei a zatna hi. Kikhop zawh ciangin Prof. Henderson lai khak hi.\nNitak nai 6 in nekkhawm bawlna Holton biakinnah om a, mi guk bek pha uh hi. Tua zingin Dr.Billy Graham in Mikang Kumpinu kikhopnaah hun zang hi. Jananuary 21 ni in Lungdamna Aw a suahsak ding ding lai gelh hi. January 23 ni a sang tuah ciangin John Houghton tung pan laikhak ngah a, Thawhkik Pawi hun ciangin Scotland gamah pai ding thu zasak a, tua in a lungzuan noptuamsak hi. January 25 nitakin a omna kianga khua Wheatley-ah Life Group kicite kiangah David tawh kikhawm uh hi. Billy Graham in Mikang gamah crusade a neih na’ng tawh kisai thu ngen uh a, tua munah amau pawl zong paithei ding cih thu a zak ciangin 1972 kum peka amuh Evangelist Billy Graham muh kik ding a kilawp mahmah hi.\nb) Mission England, Birmingham:\nDr. Billy Graham in Birmingham National Exhibition Centre-ah January 26, 1984 ni in Pawlpi makai 1200 maiah May leh June kha sunga Mission England kici crusade a zat ding thu hilh kholhna kikhopnaah Pawlpi makai khat ahi Malcolm tawh pai uh hi. Oxford pan Birmingham pen tai sawmgiat khawng hi a, sunnai 12 lian pawlin tung uh hi. Kikhopna ding kongah niangtui leh kawfi duh zawkzawk hawp pah ding mansa in om a, tutna khempeuhah sun an tunsa in kikoih khin hi. Billy Graham in nai 2:15 lianin hun zat kipan a, nai 3 lianin man hi.\nA kihel khempeuh kha lam leh sa lamah tai mahmah uh hi. Ni khat Oxfam Shop kici-ah paunsilh leh van pawlkhat man tawm cikcikin kingahthei ahih manin a kisap pawl khat lei dingin pai hi. Hih sumbukte pen cimawh huh pawl Oxfam-te sai hi a, laibu hi ta leh puansilh hi ta leh ngallang zatnawn lohte kilawm a sak zah uh tawh huhna danin pia thei uh a, nupi a sai pawlte in tuate mah tawmkhat a met dingin zuakkik uh a, a mette pen cimawh huhna in zang uh hi. Mangkang gam paite in a ciah ding ciangun a van puak zawh lohte uh hih sumbukteah pia thei zel uh hi.\nNitak khat Oxford Town Hall-ah “Greater Than Gold” kici Lai Siangtho Sai Kipawlna kipatna tangthu lahna en uh hi. Tua film ah Mary Jone.tangthu leh tapa taimang tangthu zong lak uh a, a lungsim lawng mahmah hi. Mary Jones in Lai Siangtho a deih mahmah hangin a lei zawh loh laitak a lah ciangun a lungsim zo in khitui tak lawh hi. Billy Grahamte in crusade a bawl ciangun a munah a pai thei lote in tua Town Hall panin video tawh en thei ding hi cih zong pulak uh hi.\nc) England-ah Zo Minam Ni:\nKum 1984 Zo Minam Ni amah bekin a room sungah zang hi. Late 61-67 sung a sim zawh ciangin a diary sunga a khum -Thukhenna ni hongnai zo ta, Ka neu laiin lian leng lung nuam ding kisa’ng, Khatvei laiin mawhna sungah ka buala, cih leh I Topa gualzo penpa cih late a sak zawh ciangin Zomi leh Zogam ngaihsunin thungetna a nei hi.\nFebruary 22 in Indian Institute Library kici-ah paiin Zomi leh Zogam tawh kisai laibu leh thute kaikhawm hi. February 25 ni in Westley Memorial Church, Central Oxfordah Peace Conference kici leitungah gal bawl lo a lungmuang taka om ding a thupina thu kikupnaah paiin kilemna deih makaite thuhilhna ngai hi. March 3 ni in Holton Rectoryah a siate in pawlpi sung khangnote kaikhawm in zi neih pasal neih cianga gamtat dan ding, nuntak dan ding thuhilhna pre-marriage class kici neihpih uh a, manpha a sa hi.\nMarch 15 ni pen Publishing Course a sin term khat zawhna ni hi a, Christian Union-ah Michael Green in Pasian tungah i lungsim ap ding, upadi leh suahtakna a kituaka zat siam ding thu leh Late 149 siksanin lungdam puakna leh pahtawina thu gen hi. Nekhawm bawlna zong nei uh a, khat leh khat khut kilen in kinam uh hi. Kikhen ding ciangin khut kilen kikin kikhen uh hi. March 18 ni in Tim leh Pauline in a lawmte gel tawh a inn uah samin bawng khawina leh lo etpih uh hi. Amau nupa in ak leh khuai zong khawi uh hi.\nTimte nupa pen a kitten zawh uh kum nih khawng hi pan napi, tua banga kilungtuak, nasem leh biakna hahkat pen enhuai a sa uh hi. March 23 ni in laivuan zo uh hi. Thawhkik sangkhak (Easter Holidays) hi a, a ompihte amau khua lamah ciah khin uh a, a Rectory uh gamdai diakduak hi. A zing ciangin John Houghton tawh Milton Heynes ah pai uh hi. Tua zan nai 12 ciangin Mikang gam khempeuhah nai khat ciat a manlangin nai kikhinsak ciat uh hi.\nMarch 25 nitak nai 2 ciangin Liverpool leh Everston te Milk Cup final bawlung kituh ding hi a, Kumpi Queen Elizabeth’ nu Queen Mother in kimawl dingte cibai buk ciat a, tua zawh ciangin National Anthem a sak zawh ciangun kimawl kipan uh a, gambuppi kilawp thei mahmah uh hi. Queen Mother pen kum 84 ahih hangin thahat tuak mahmah lai hi. A thai ciangin Asian Book Store laibu sai zing nai 9 pan 12:30 dong John tawh a ngak uh hi. Hih laibu saiah niang leh coffee zong sai khawm pah uh hi. Laibu saiah zong niang leh moh khawng kingah pah leh laibu kikhawng tuam hi, a ci uh hi.\nMarch 29 ni in Scotland ah a pai cianga a thu gen ding pawlkhat kiging khol hi. Nitak nai 2 pawl ciangin a lawm Pauzakhup Teliente nupa kiang London hawh dingin London-Oxford bus mi 50 tuantheihna khatah amah guak tuang hi. Kol lua sa ahih manin a utna peuhpeuhah kisuan kawikawi zawzen hi. Oxford leh London kikal gam pen kilawm a, lo laiah bawng, tuu leh sakol gamta khawm in om hi. Lampi pen mawtaw a langah li a langah li kipelh thei ziahziah dinga kibawl hi a, za peuhmah hi. Nitak nai 3:40 pawlin London Victoria Coach Station tung hi.\nA lawm Telien’ zi Nurse Akim in car tawh na dawn a, tua panin London khuapi sung Parliament, White Hall, Downing Street, Trafalgal Square, St. Paiul’s Cathedral, Press Office, Bank of England cihte lampi a paina gei uah tawnin mu phei kawikawi hi. Tua pan Harringgay Stadiumah paiin amau omna Estherly Road nitak nai 5 pawlin tun pih hi. A lawm Pauzakhup Telien pen DM College, Imphalah sang a kah khawm ngei hi a, aman London a nurse a sem Akim tawh kitengin Londonah inn neiin a om uh hi.\nAmau in Manipur pan London pai peuhpeuh kua mi kua mi ci se lo in a zin do den ahih thu uh a theih ciangin a lawmte nupa thusiamna thupi a sa hi. Londonah mawtawpi leh neu a tam mahmah hangin mite in a horn mek pahpah se lo uh ahih manin gamlum lo in daitakin a om ciat uh pen etteh huai a sa hi. A zing ni in a lawmte nupa tawh leinuai meilengte zuiin sumbuk vak uh a, Speaker’s Corner ah sun an ne uh hi. Tua zawh ciangin Mikang kumpite omna Buckingham Palace ah paiin man peuh kila uh hi. April 1 ni in London Paddington Rail Station dong a zinte in kha in tua panin meileng tawh Oxford ciah kik hi.\nd) Scotland Paina:\nScotland pai ding kilawp in zing sang bang tho pah seisai nong hi. Breakfast zawh ciangin David in Oxford meileng sai dong mawtaw tawh kha hi. A tuanna ding meileng minute khat in lap lo citciata, ahi zongin a zom meilengah tuangsak thei uh hi. Tutna peuhah thu kipulakte zaktheihna ding om hi. Limlang tawh ki-um ahih manin tutna peuh panin khua kimu khin thei hi. Mual sang lua leh ken lua muh ding om lo hi. Khua khempeuhah biakinn khum zum kimu hi. Meleng sung tutna pen siangtho a, India gam vanleng tutna mah bang hi.\nNin pen kipheng paih loin mun tuam khatah mawtaw tawh pai uh hi. Mi tampite in meileng tuan kawm in laisim uh hi. Scotland tun kuan in Shillong pen Scotland of the East a kicih thu ahi zong, Nehru in North east India ki-ukna ding Scotland Pattern of Administration cih thu a gen ngei pen phawk velval hi. Mawtaw hi leh meileng hi leh return ticket kingah pahpah a, tutna ngah lo cih lah om se loh pen India gam tawh a teh ciangin lamdang a sa hi. Ticket collector pen Punjabi pasal khat na hi bilbel hi. Nitak nai 5 ciangin Edinburg tung a, Mrs. Florence Christie in dawn hi. Amah pen Scotland gamah Feed the Mind makai khat hi a, Scotland a taam sung teng a ma makaihna tawh a om ding ahi hi.\nApril 4 zing lamin Glasgow-ah Florence tawh pai pah in Scotish Baptist College leh Baptist Union of Scotland zumpi ah paiin makaite tawh an a nek zawh ciangun CLC a asepna leh North East India Baptist pawlpi leh nasepna tawh kisai holimpih uh hi. Tua panin Kalimpongah sangsia a sem ngei nupi khat in Pullock Park kici ah vakpih a, Burrell Collection kici Art leh Museum etpih hi. Hih innpi pen limlang bekbek tawh ki-um ahih manin inn sung om zong bang loin khawlak vak mah bang hi. Nitak ciangin Kilbride Baptist biakinnah nupi papi pawlkhat tawh kikhawm in thu kam kidotna hun leh thungetna hun zang uh hi. A tawp ciangin papi khat in mawtaw tawh Glasgow pan Edinburgh a tunna dong kha hi. Nitak electric tang ziziah pen muhnop a sa hi.\ne) Fellowship of the Saint Thomas:\nApril 5 ni in Christian Aid zum panin United Society for Christian Literature (USCL) zumah pai hi. Hih laiah Florence in laibu pawlkhat pia hi. Tua panin Church of Scotland zumah Publication Secretary Mr. T.B. Honeyman tawh kiho in sun an ne khawm uh a, laibu saiah paiin manager in hawlpih kawikawi hi. Nitak nai 5:30 ciangin St. Thomas Annual Meeting, Bristol Baptist Church-ah kikhawm hi. Hih pen India gamah tanglaia Pasian thu hong puak masa pen St. Thomas min tama kipawlna hi a, India gam nasepna a lung himawh diak mite kipawlna dan ahi hi. Gauhati University Vice Chancellor leh Union Christian College, Barapani ah Principal a sem ngei Dr. J.H.Taylor leh a zi, Serampore College Principal a sem ngei Dr. Steward cihte tawh zong kimu uh a, nop tuam sa mahmah hi.\nIndia thu mah dong ngeingai uh hi. Kikhopnaah Nepali Christian mittaw khat in Nepali, Hindi leh Mikang pau tawh githa tum kawmin la sa a, lungsim lawng mahmah hi. Amah India gam missionary a hong pai Scottish nupi khat tawh kiteng hi. Nitak nai 7:30 ciangin ama mina kikhopna deuh khat USCL inntekna tawh Anna House kici ah vaihawm uh hi. Florence in India gam Pasian nasepna lim slide show lak hi. Tua zawh ciangin thuhilhna hun pia uh hi. Kikhopnaah Baptist Union of Scotland General Secretary a sem ngeipa khat zong kihel hi. Tua ni pen zing a kipan nitak dong Topa mina a buai ni khat suak a, Pasian a phat hi. A zing ciangin Edinburgh khua mualtung pan gal-et dingin pai uh hi.\nRoyal Palace, Central Library, National Library of Scotland leh Museum ah zong pai uh hi. Mi gamah a pai ciangin ahih theih liai zah in library en hamtang hi. Tua zawh ciangin St. Giles Cathedral (Presbyterian) leh St. Mary’s Cathedral ah pai uh hi. Nitak nai 3 ciangin John Nelson kicite nupa in niangtui dawn pih hi. Nelson pen Assam leh Calcuttaah niangteh huanah Chaplain a sem ngei hi a, Jorhat ETC ah zong sia sem ngei khat ahih manin CBCNEI makai tuamtuamte thei lai a nuam tuam mahmah a sa hi. A man History of Assam by Gait leh Lotha Naga by Hutton kici laibu khat tuak pia hi.\nAmah pen Scotish Secretary, Feed the Mind a sem ngei khat hi a, lai lam a lunglut khat zong ahi hi. April 7 ni pen leitungbupah Tuiphum Papite Thunget ni (Baptist Men’s day of Prayer) hi a, zing nai 8 pan 9 dong Bristol Baptist Church ah papi sawm leh nih khawng in thungen in breakfast ne suak pah uh hi. Sun ciangin Fort Bridge kici tai khat banga sau en in pai uh a, Brahmaputra lei mah bangin mawtaw leh meileng paina ding om tuak hi. A nuai tui tungah speedboat tawh kimawlte muhnop mahmah a sa hi. Nitak ciangin India gam Uttar Pradesh leh Rajasthan gamah missionary a sem numei khat Florencete innah hawh in an nek zawh in Florence in slide tawh Scotland, USA leh India gam mun tuamtuam etpih hi.\nA zing Nipini pen Methiodist Central Hall ah kikhawm in Lai Siangtho Marka 16: 32 – 45 sung a sim zawh ciangin North East India leh pawlpi nasepna thu genna hun ngahsak uh hi. Nekkhawm bawlnaah a sai pawl lakah kihelsak uh hi. Tua biakinn pen golpi khat hi a, anuai lam teng sumbuk dingin a sap sak uh hi. Nitak nai 4:30 in Duncan Baptist biakinnah paiin an a nekpih zawh ciangun British Missionary Society makai khat in interview hi. April 9 breakfast zawh ciangin National Bible Society of Scotlandah paiin zing thungetnaah kihel hi. Innsung a hawlpih zawh ciangun niangtui hawppih uh hi.\nTua panin Castle’s Park Art Gallery leh Theological Collegeah paiin a library uh a en hi. A inn maiah Scotland gam Reformer makai John Knox lim kisuang hi. SPCK Bookshop leh Peace and Justice Resource Centreah zong pai uh hi. Tu munah khat leh khat kilemna, kihotheihna a kulna thu vive lai suang uh hi. “War” sangin “Water” kisam zaw hi cih zong suang uh hi. Tua pan restaurant khatah paiin an a nek zawh uh ciangin meileng phualah kha uh a, nitak nai 2 pawl in Oxford lam zuanin a ciah hi. Scotland gamah a om sung teng biakna lam leh thu tuamtuam tawh kisai hun manpha takin zang hi’ng ci in kingaihsun a, Topa a phat hi.\nf) Henderson’ Inn Hawhna:\nSerampore College a kah lai peka kipan lai a khak ngei zel Tiddim Chin: A Descriptive of Two Texts kici laibu gelhnu Professor E.J.A. Herderson’ inn London ah April 10, 1984 in hawh hi. Oxford pan meileng tawh pai a, Paddingtonah Henderson in na dawn hi. A zing ciangin a sepna School of Oriental and African Studies (SOAS) ah hawhpih pah a, Burmese Lecturer ahi Anna Allott tawh an a nekpih zawh ciangin Library Card bawlsak uh a, a laisim nop pawlkhata sim thei pah hi.\nA zing ciangin SOAS mahah pai kikin a thu deih pawlkhat a tei khiasak hi. April 13 ni in BMS zum, Gloucester Place ah hawh uh a, Associate General Secretary Rev. Mc Neil in nitak an nekpih hi. Mikang gam Tuiphum Pawlpite Missionary zumpi pen eilamte theihna ding panin Mizogamah Baptist Missionary hong sawlkhiatna zum ahih manin muhnop diak hi leh kilawm a sa hi. Henderson in The Lushei Kuki Clans by Shakespeare leh Report on Bible Translation on North East India by Marrison laibute pia hi.\nApril 15 Nisuh Nipi hi a, Indian YMCA ah paiin Rev. Raltawnga kiangah hawh a, tua ah busih deihtakin a nek zawh uh ciangin Dr. John Stott thuhilh ngai nuamin All Souls, Langham Place ah a kikhawm uh hi. Raltawnga pen Mizoram Baptist makai hi a, Birhminghamah Communication Studies ah tawlkhat a kah pak hi. A zing ciangin Baptist Union of Great Britain & Ireland zumah vakin Secretary Bernard Green tawh kiho uh hi. Tua panin SOAS ah paikik in Zomi tawh kisai a laibu a deih tampi ngah ahih manin lungdam mahmah hi.\ng) Britisth and Foreign Bible Society:\nApril 17 ni in British and Foreign Bible Society (BFBS) ah paiin Tedim Lai Siangtho teina tangthu a sim a, nitak in All Souls mahah kikhawm kik hi. Tua nitak pen New Comers kikhoppihna hi a, hun nuamtakin zangin nai 10 ciangin inn tung kik pan hi. A zing ciangin BFBS mahah paikik in research ahih kik hi. Tua ni in 1974 kuma Rajpurah Lai Siangtho teizia sina a pai laia Bangkok pana pai Tedim Lai Siangtho teina a sai Dr. Clark te nupa tawh an neknaah kimu uh hi. BFBS Translations Manager Mrs. Gwen Anderson leh Archivist Ms. Kathleen Cann in nakpi in huh ahih manin a thu deih teng a kaikhawm thei hi.\nLungdam mahmah ahih manin amah zong khatvei bek zinnu an nekpih ning ci in nitak nai 7:30 in Chinese Restaurant khatah an a nekpih hi. An nek kawmin thukizakna a bawl nop thu a gen ciangin Zo Aw ci le teh na ci hi. Tua nitak in G.H. Luce in a bawl Common Form in Burma Chin Languages ci a 1954 kuma Chin Hills Linguistic Tour (December 1954) University Project a sep lai uha a kaih khop Zopau tawh kisai thute a vel hi. Hih pen Zogmah lakkhiata laibu a bawl dingin kisam a sa hi.\nh) British Museum and Library:\nApril 19 ni in Bristish Museum and Libraryah pai in Zogam leh Zomi tawh kisai laibu leh thu tampi a ngah manin Pasian huhna hi ci in lungdam a ko hi. Nai 4 ciangin a zinah ciah in nai 7 ciangin a lawm Pauzakhup Teliente kiangah giak dingin a pai hi. A zing April 20 ni pen Jesu Sih Ni hi a, sunin a zinte tawh London khua sung mun tuamtuamah a vak uh hi. Nitak nai 8:31 laitakin Dr. Billy Graham in “I know I am going to Heaven” cih thu a gen TV ah en uh a, Pasian nasep a kipat tunga kipan tu a Mission England Crusade leh upna tawh kisai thu tampi mite dotna zong a dawng hi.\nJesu hong paikikna ding leh leitung bei ding thu tawh kisai zong a gen hi. A zing ciangin Manipur kumpi Law Secretary Tomba Singh zong Teliente innah hawh a, Mikang gamah buh duh zah kine ngei lo ahih manin tua ni in ngasa, voksa leh buhsih deihzah a nek zawh ciangun a li un park khawngah vakin Manipur gam lam thu vive a holim uh hi. April 22 pen Thawhkik Nipi hi a, nitak lamin Oxford lamah bus tawh ciah hi. A omna a tun ciangin Easter Holidays sunga a hawh a ciahna leh thupha a ngahte hangin Topa tungah lungdam a ko hi.\nApril 24 pan 29 dong sang kah kik nai vet lo uh ahih manin hun a ngahna bangin Bodleian Library-ah nisim phialin pai in Zogam leh Zomi lai leh pau tawh kisai laibute a zong khia hi. May 9 ni in Argos sumbukah paiin siktawlaikhetna leh van pawlkhat a lei hi. Laikhetna hoih pen a deihna a sawt zawh banah Mikang gamah a lei theih zenzen pen nuam mahmah hi. May 14 nitakin gamdang pana paite kikhoppihna St. Ebbs Biakinnah International Evening ci in kikhopna om a, Mr. Vinay Menon in thu hilh in hun nuam leh manpha takin a zang uh hi.\ni) Billy Graham Crusade, Bristol:\nMay 16, 1984 nitakin Bristol Stadiumah Mission England siim dingin bus khat tawh mi 50 pai uh hi. Nai nga a ding pen nai sagih in tung uh a, England gam mun tuamtuam gamla pipi pan a pai bus 350 val tak pha hi. Billy Graham in a din zawh ciangin thungen masa hi. Guah thuaka pai mipite haksatna thu a gen zawh ciangin England a paima diakin US ah zato a lupna, England a tunzawh teh zatoah a ki-atsakna gen masa hi. Amah a cidam pha lo khua lah dam lua ahih ciangin tuilum bawm pua kawm leh lukhu lum khu kawm lianga thu hilh ahihna thu zong gen masa hi. John 3 sunga Nikodemas tangthu siksanin suahkikna thu gen hi.\nMi tampi tak Topa tungah ki-ap hi. Nai 9:30 pawlin ciah in nai 12 teh Holton tung kik pan uh hi. May 18 leh 19 nitakin Billy Graham crusade mah Oxford Town Hall-ah kilak kika, mi tampi mah tawh ngai uh hi. May 23 nitakin a sangkahna inn uah World Development Movementte in hun zang uh a, a khangto gamte in a khangto nai lo gamte panpih loin zawngsak zawsop ahihna thu a lim gen uh hi. A zing nitak ciangin Gloucester-ah Diocese Missionary Council kumcin kikhopnaah pai uh a, Bishop of Singapore a sem Dr. Chin in hun zang hi.\nMay 26 ni in Ashmolian Museum, Oxford en in, May 31 pen Ascension Day hi a, a college uah Christian Union in hun bawl uh hi. Amah zong North East India gam Pasian nasepna gensak uh a, nekkhawm bawlna zong omsak pah uh hi. Nitak lamin Bodleian Library ah paiin Customary Law of the Chin Tribe, 1888 leh Chin Hills Regulation 1896 xerox copy bawlsak hi. June 7 sun nai 12:30 pan 1:30 sungin Literature Nobel Prize a ngah William Golding in ama min a gelhna laibu a lei nuam peuh in lei theih hun ding ci a akigenna Blackwell Bookshop-ah pai hi.\nMite in Nobel Prize a ngah mel mu nuam leh a laibu lei nuam bekbek in kigual deudau hi. Aman zong $ 2.95 tawh A Moving Target cih ama laibu mintuanna lei in maan zong kilakpih hi. June 10 ni in Holton Rectory a om teng a sia uh John leh Jane in picnic dingin vakpih uh a, nitak nai 8 pawlin ciahkik pan uh hi. A zing ciangin Bodleian Libraryah a paikik leh kangmei patau ko “Fire Alarm” ging ngeingai a, tawlkhat inn pua lamah a taikhia uh hi. Meikang a om taktak hi loin a set a hoih hiam, kang takpi leh mite bang a ci hiam cih theih na’nga a sinna uh hi cih a theih zawh uh ciangin lai sim dingin a tum kik damdam uh hi.\nJune 12 ni a vakna pan inn a tun ciangin a zi nai khat a leisakna ding ci in $13.00 a sabuai tungah na kikoihsaka, a nuam mahmah hi. A thai ciangin Tuiphum Pawlpi sang Regent’s Park Collegeah paiin Principal tawh man kizaih uh hi. A zing nitak lam ciangin Woodfarm UPC khangnote in kimawl dingin zawn zenzen uh a, a lawm Phoebe tawh paiin bawlung peuh a kimawl uh leh a lung zuan uh noptuam a sa uh hi. Phoebe’pa pen UPC Pastor hi a, tua hanga thei ahi uh hi. Kikhen kuanta ci hi ding uh hiam a omna uh Rectoryah June 18 nitakin Barbecue (babikhiu) ci in tuu khat hang minin moh tawh, theitui peuh tawh mehin a lam nuam lamin a ne khawm ngeingai uh hi.\nSa pen temta tawh duhna lailai at tawmtawm in a ne uh hi. June 20 ni in ciahma in khatvei beek Oxfarm zumpiah kihawh lai leh ci in pai a, Sheena Grasett kici khatin coffee suah in Manipur leh North East India sung a sepna uh genpih hi. June 25 ni in Bodleian Library pai in the Living Races laibu leh Imperial Gazetteer panin Zomi tawh kisai thu pawlkhat teikhia hi. Tua ni in Serampore College-a a siapa Rev. Skirrow tawh lamet lohpi in an neknaah kimu uh a, a zing ciangin amau omna Chelmsford-ah hawh dingin zawn hi.\nj) British Missionary Society (BMS):\nJune 26 ni in Chelmford a hawh dingin Oxford pan London BMS zumah Rev. Skirrow’ zi Edna Skirrow tawh kituah uh hi. BMS Library ah tawlpi khat sung lai a sim zawh ciangin meileng tawh Chelmford tung uh hi. Rev. Skirrowte innkuan pen Bangladesh ah BMS Missionary sawtpi a sep zawh ciangun Serampore Collegeah sem uh a, amau innkuan in a noptuampih mahmah uh leh amau a it mahmah innkuan khat ahi uh hi. Zan khat amau innah giakin thu tuamtuam peuh holim in a zing ciangin a ciah hi.\nTua a ciah nitak mah in Queen’s Park Rangers Stadium, London ah Brazil mi Pasian mizat minthang Rev. Luis Palao in crusade hun zanga, tuaah a paisuak hi. Mi tampi Topa tungah ki-ap hi. June 28 ni in Bodleian Library leh Museum of History of Scienceah a pai zawh ciangin Regent’s Park College Library ah Missionary Herald lui sungah “From Darkness to Noonday in Lushai Land” leh “The Lushai now have all the Bible” cih thute a sim hi. July 1 pen Wessexah Pasian thu a puak masa penpa Birinus phawk tawntung ni hi.\nA.D. 634 kumin tua gamah Pasian thu na hilh zo hi. Tua hi in Pilgrimage ci in Dorcester ah pai uh hi. Holton pan bus khat tawh paiin mualtung khatah sun an ne uh hi. Tuaah thu a nget zawh uh ciangin siunglamteh pua khatin makaih a, tua panin khe tawh tai 12 phial, tanglaia Birinus in a tot ngeinasa lampi teng zuiin, lo lai peuh, mawtaw lampi leh mun tuamtuam a zui ngeingai uh hi. Nitak lam nai li ciangin Dorcester tung uh a, nai 7:30 ciangin biak kikhop kipan a, Canon Bryan Green in hun zang hi.\nSalvation Army in la tawh makaih uh hi. Kikhawm khempeuh mi 500 khawng pha uh hi. Kikhop zawh ciangin bus tawh a ciah uh leh kuan lam bang loin inn tungpah uh hi. July 6 ni in class a neih nawn loh uh hangin libraryah pai in lai a sim hi. Tua laitakin Zolai khantohna ding thukizakna khat bawl ding a ngaihsut ciangin Tedim pau kizatna khua khempeuh, tua khuateah sang leh laito a om hiam cih India leh Kawlgam limtaka kan masak ding hi, a ci hi. Tua banah Zolai Summer Institute bawl ding in, letmat zong piak ding, thukizakna hawm ding, agent zong mun tuamtuamah seh ding, cih a ngaihsun hi.\nJuly 7 sun nai 2:30 panin Holton Rectoryah Garden Fete om a, nitak nai 8 pan 12 dong Garden party ci in tuu pum han min khat a gai uh hi. A zing Nipini pen College-a a Pastorpa uh Rev. Ron in amau biakinn United Reformed Churchah hun zang dingin Phoebe tawh sam hi. Kikhop zawh ciangin amau innah an ne uh hi. Rev. Ron pen United Reformed Church Pastor hi a, a zi pen Lutheran Pawlpi Pastor hi in thupi a sa hi. July 9 ni in a sang kahna vai uh a sai Canon John Houghton leh George R.Lunn, SPCK te Oxford Polyah paiin College Canteenah Phoebe tawh an nekpih hi.\nA ciahna ding uh vanleng letmat leh a sum zat tawm ding uh pia hi. Publishing Course tawh kisai laivuan July 12 ni in a zo uh hi. Nitak lamin Publishing Head of Department ahi Keith Vaughan mangpha khak dingin pai ahih manin khe tawh a ciah hi. Holton a tun dek kuan ciangin mi khatin a mawtawah tuangsak hi. A zing ciangin Henderson in a inn a hawh kik dingin zawn a, Oxford pan bus tawh London a zuan hi. Londonah Scripture Gift Mission zumah paiin, Secretary tawh kiho in maan peuh a kilak zawh ciangin Museum of Mankind, Burlington Gardenah pai hi. Tua panin leisung meileng tawh Henderson omna a tung hi.\nNitak ciangin Henderson in a bawl Tiddim Chin kici bu khat pia a, tua bu tawh amah man a zaih hi. Amah zong TV roomah a laibu pawlkhat tawi kawmin man a kizaihsak hi. A zingsang ciangin Prof. G.H.Luce tangthu sim hi. Luce’ zi Daw Tee Tee in Rangoon University kiangah “Home for Waifs and Strays” cih khat a bawl ngei hi. Luce pen 1956 kumin President, Burma Research Society ahi hi. Chin Hills Linguistic Tour (December 1954) University Project thu a kipan lai leh pau leh thu tuamtuam limtakin kikum thei uh a, nitak lamin Oxford zuanin a ciah kik hi.\nJuly 16 nitak lam nai nih pawl ciangin Oxford pan inn lam ciah dingin ding khia a, a Sen lawm Steven Tam in anaunu tawh Glouster Green Coach Station dong kha hi. Mi gamah tua banga hehpiha a kha thei Sente pen a pakta mahmah hi. Nai 4 ciangin Heathrow vanleng tualpi a tung hi. Tua ah a kiciamsa bangun John Collyer in dawn a, nai 6 pawlin ama omna Twickenham mun tunpih in a tun na ding John Houghton in a sehna Jannet Briante nupa kiang a tung hi.\nA zing July 17 ni in a sangkahna a saipi WACC zumpi, 122 King’s Roadah pai masa phot in Miss Ann Shakespeare, Dr. Michael Traber, leh Mr. Raymond-te tawh kimu in WACC zumpi a hawlpih zawh uh ciangin an a ne uh hi. Tua panin Bible Reading Fellowship, St. Michaelah paiin Mr. Henry Turner, Membership Secretary tawh kimu uh hi. Nitak nai 5 pawlin Twickenham tungkik hi. Nitak ciangin Mikang gam a paina, a sangkah ding leh apaina ding teng khempeuh cidamin hih thei a, sep ding teng sem thei ahih manin a kem Topa tungah lungdam thu puakin a lupma in ki-apna hun a zang hi.\nEngland Pan Inn Ciahna:\nJuly 18 zingsang nai 5:30 in tho in nai 6 ciangin Brian tawh niang hawpin thu a ngen uh hi. Vanlengtualah a kha ding John Collyer zong tung pah a, nai 7 ciangin a ding khia uh hi. Heathrow International Airport car parking ah car tam lua ahih manin sawtpi tak mah zawh ciangin mawtaw a koih thei pan uh hi. Ticket checking, VAT, Security checks teng tawh van gik sim tawh sawtpi a buai khit ciangin nai 8 in Pan Am Flight 120 ah lut hi. Nai 8:55 lianin ku ngeingai in tai khia a, 9:15 ciangin breakfast, orange juice, coffee leh nek theih tuamtuam pia hi.\nNai 10 ciangin Frankfurt tung uh hi. Meditteranian Sea tungah pi tul sawmnih leh thum a sangin leng uh hi. Nai 12:10 ciangin Frankfurt pan lengkhia kikin July 19 zing nai 1 pawlin Delhi Palam Airport tung hi. Tua munah Pa Thang Sian Mung in mu pah in, ama huhna tawh hih ding teng a man ciangin nai 2 pawlin amau inn tung in tuaah Sia Lian Za Go, Dr. Thang Khan Piang leh Rev. M. Hau Za Liante in na dawn uh hi. A zing khuavak ciangin Sia Lian Za Gote innah paiin an a nek zawh ciangin Bible House ah pai khawm uh hi. Tua panin Manipur M.P. a hi N. Gouzagin leh V. Dongzathang, IRS te inn khawngah a vak kawikawi uh hi.\nJuly 20 ni zing lamin a van gik sim mahmah tawh vanleng tualah pai hi. Thang Sian Mung mah in a buaipih ciangin sum liau behlap zong om tuan loin ding khia thei hi. Ama kivak lohnate khempeuh ah zong a huh thei ding Topa in ama vangliatna tawh mi hong pia kawikawi hi ci in ama adingin Topa pen hoih takpi mah hi, ci in Amin a phat hi. Sun nai 12 ciangin Guwahati vanleng tualah a zi leh a tate in na dawn uh a, inn lum cidamin a tung hi. Rev. Khup Za Go Tangthu (A Biography of Rev. Khup Za Go) A kaikhawm: Tg. Neng Ngaih Lian\nPrevious: Zo vontawite laitual lenna Swe-tui vangkhua – 1\nNext: Human Rights i cihcih (UDHR of the UNO) bang hangin thupi hiam?\nMalaysia, Sungai Buloh ah pasal khat mihon in vuagawp in tuisa buak


timestamp: atn

url: =Vang Ngaihno Tawh Kawlgam Nuam Ah – 1 ~ Hau Za Cin :: ZOMI DAILY\nposted on 17 August 2010 at 9:49 am Lomkholna: Article, Hauzacin\nVang Ngaihno Tawh Kawlgam Nuam Ah – 1\nVang ngaihno khut len kawm in leitung kimvial a ka zinpih ka American Tourister suitcase tawh Zangkong vanlengtual ka tuk suk deda leh Zangkong khuapi lut phei na ding ah, “Welcome to Yangon” na kici pah a, a langlam ka et leh “Welcome to Myanmar, The Golden Land” cih na kisuang hi. Vanlengtual lah Ronald Reagan International Airport, Washington DC zahin na siangtho kilkel ahih manin kei zong ka kiim ka kianga vak hialhial mikang khualzinte bangin nuam kasa hiaihiai pah hi.\n1. Pagoda tam: Lamdang ka sak khat pen vanlentung pan zong kimu pah, khuapi sung lut leng zong kimu sem, khuadak tam leng kitam muh semsem – pagoda. Kawlte pen a tamzaw Buddhist hi a, kawlgam zong ‘the land of pagoda – Burma’ kici mah hi. Mun khempeuh ah kham tawh kizut pagoda kimu a, Buddhist siampi zong kimu kawikawi hi.\n2. Sai kang en: ‘The land of white elephant – Siam’ kici hi napi Kawlgam ah Sai kang ka va mu kha hi. Siam (Thailand) pen Sai kang omna gam ciin a kiciamteh hi a, Kawlgam ah Sai kang om cih kiza ngeilo hi. Ahi zongin Zangkong khuapi laizang ah Sai kang khat kikhawi a, a nu (female) hi in, ta khat neita a, a pi suakta cihna hi. Rakhine gam pan kum 2002 kuma kila hi a, gamsung kimkot hawlpih in vanleng tawh kipua kawikawi zo kici hi. Maan zaih kiphallo a, kamphatna a deihte in tua mun ah va bia uh, ann va pia uh kici hi. Kumpi in, “Hih Sai kang om hangin gamsungah kilemna om ding, nek leh dawn kicing ding, sum leh pai kihau ding, hamphatna hong pia ding hi,” ci uh hi, kici hi. Et taak veve thong.\n3. Ngapik lim lua: Kawlgam sungah a kine ngapikte pen gampua ah hong kizuak ngapik tawh kibang vetlo in na lim mahmah mawk hi. Nidang India lam khawngah hong kizuakte pen uih cihtak uih, vom dia dua, kihhuai phial ahih manin ngapik ka ne nuam kei a, a nete zong lamdang kasa hi. Ahi zongin amau nek leh hong kizuak ngeite kibang vetlo a, ‘ba i theem’ a cihte uh na hi bilbel hi. Laphettoh zong Tonsim omlai ka nekte uh sang Singapore omlai ka nekte uh limzaw pekpek hi. Kawlgam ah zong a lim penpente kimu leuleu hi. Nidang, tun zong hilai in um ing, Aizawl te in ‘Shillong bawngsa lim’ ciin bawngsa ciatciat a tam man zaw in a leinop uh tawh kibang hi.\n4. Zomi hizah pha maw?: Kawlpi ka tun ciang ka vakna peuh Zomi, lam gei khempeuh inn min en leng Zomi min kisuang, ‘Zomi hihzah om hitazen maw’ ka ci a, ka inntek pah hi. Ka suah ka khan Zomi hih zah ka mu ngei kei hi. Nidangin saklam pan khualzinte in, No mizogam ah Zomi om maw? Hong cih ciangin na’ kasa pian a, ei tam kisak simsim laia ‘om maw’ hong cih pen tawm hongsa pian cihna ahih manin hong tawm muh si e ka ci hi. Ahi zongin amau hong kipatna tawh tuat lehang ahi lua ding na hi mawk hi. Zomi hong bawl Pasian min ka lungsim in ka phawk velval hi.\n5. Siangtho sitset: Nung kum lamin India pan siate khat khualzinna thu a gelhna ah, “Zangkong khuasung siangtho mahmah hi,” acih pen lamdang sa, a taktak in ci leng umlah sim, a kamsiam a hizaw kha tam ci nuam sim hi ing. Ahizongin keima mit mahmah tawh ka va muh ciang ‘siangtho takpi’ a, lamdang kasakna double (kibehlap) hi. ‘Air con Taxi’ a cih zong lamdang kasak sim leh US, Singapore khawng mah bangin car sungah Air Con om na zang vial uh hi. India khuapi Delhi zin sangin Kawlgam khuapi Zangkong zin pen a nuamzaw na himawk hi.\n6. Nitumna lam ‘Saklam’ ci uh: Kawlgam pan India hong zinsuk peuhmah in a paina lam uh nitumna lam hita mah leh ‘saklam’ ci den uh hi. Geography theilo na hi uh hiam? cihnop huai phial hi. Ahi zongin Kawlzang ah teng lehang India lam zin ding pen mualtungah kahtoh kul, a niam pan a sangzaw ah kahtoh kisam ahih manin ‘saklam’ cih pen a olno cik ding himah hi. Khuadak leng zong taikua khen lam pen mualtung vive himawk a, kahtoh ding kihtakhuai sim hi. Tua hi a, nitumna lam hong zinsuk uh ciang ‘saklam’ a cih uh leh zong amau tenna zanggam pan mualtung kahto ahih manuh hi ciin theisiam ni. ‘Khua nuam icih peuhmah a sangna lam ah om hi’ kici a, mualtung khua pen zanggam khua sangin nuamzaw den hi. Tua manin Zomi tampi tenna khua pen mualtung ahi hi.\nAw ka tenna vangkhua mualdawn Zolenmui kai,\nNun a nuam lunta vangkhua ka ngai tuanlo,\nZomi in kei ka piang, Zomi bang ka nungta,\nZomi bangin tu in la ka sa.\n7. An lim peuhmah: Gam khangto leh anlim neta kei phak ngeina gam pawlkhat – Sen, Singapore, Hong Kong, US, Japan khawng mah bangin nek leh dawn kicinga, mehteh mehgah ban ah singgah theipuam leh dawn ding tuivot tuamtuam lim mahmah hi. India omlai masala spicy food leh niangtui sa mahmah tawh lungkim mahmah hun khawng kingai ngaungau khollo hi. Tua hunte tawh teh in kawlgam pen nek leh dawn ah a kiningcing mahmah, a nuamsa mahmah uh himawk hi. Sensai lah tam, Kalasai lah om, Kawlsai lah thupisem.\nZo-ann mah limpen sa ing icih bel a limzaw dang itam nek nailoh man hikha thei ding hi. Zo-ann mah cidamhuai pen sa ing ci leng bel umzawta ing; Zohuan bel tuiso sungah mehteh mehgah kikhahsuk ziau in – sathau, ci, cikhum kihelse lo; a thuk, a uih, a hiing cih lah kihel selo ahih manin siangtho, cidamhuai penpen bek hi.\nCidam na ut leh Zo-ann tam nek inla, anlim na duh leh namdang ann zong ciam in.\nPrevious: Kimpu leh Kimpi – 16 ~ Hau Za Cin\nNext: Kimpu leh Kimpi – 17 ~ Hau Za Cin\nZomite kithu tuah loh dan ~ Tual Khan Suan\nKawlgam ah 2017 January khakhatsung bekbek in Rape Case 100 val om\nKa mipih Zomi khempeuh tungah hopihna lai ~ Rev. Dr. Thang Cin Lian


url: =Korea Gam le Mi te: Zomi khat ii muhna pan (8) ~ Cope Suan Pau :: ZOMI DAILY\nChuseok 추석 Anlak Pawi le Zomi te’ Khuado Pawi\nTutung Korea Khamtung mi te’ tuktun’ anlak pawi thu nung in ih gen khin zo hi. Tu in Zomi Khamtung mi te’ Khuado in hong zom leu leu hi. Zogam Khamtung bek hi nawn lo-in, leitung mun tuam tuam ah khuado ding ih ki sak keei lai tak ahi hi. Korea te’ anlak pawi le Zomi te’ khuado pawi [pawi cih pen Kawlkam pen Zomi te in zong ih zangh hi. Ei Zomi te zong Tibeto-Burmese mi mah ki hi a, Kawl pau tawh kibang, kinai kammal tampi ih nei hi] pen kibang in ka ngaihsun hi. Bang hang hiam cih le Korea te’ Chuseok pen Korea ngeina animism sung a Shamanism ngeina pan kipan a, Zomi te’ Khuado zongh animism Zo ngeina sung mah pan hong kipan khia ahi hi. A nih mah un dawi thoihna ahih kei le dawi biakna tawh kisai hi.\nTu hun ciang in dawi thoih nawn lo uh a, Christian biakna sungah Pasian phatna in kizangh ta hi. Korea te in nidang in a pu te uh kha bia in thupha dawh uh a Ancestor worship ki ci hi. Tu in Protestant sungah tua ngeina pen zat ding kham uh a, Catholic sung ah kham lo uh hi. Chuseok le Kumthak hun sungin mi khempeuh a khua uh ciah a, pu pa te’ han ah pai in an nek pawi nei uh hi. Korea te in Catholic te pen Christian in sim khol lo lel uh a, Catholic te in zongh Christian ka hi uh ci ngam pha lo mawk uh hi.\nZomi te in ahih le ancestor worship tatak bel nei lo dan ahi hi. Dawi siampi te in dawi thoih niloh ahi hi. Anlak hun ciang in khua do ci in khua sung a dawi le kau pan kipan ahoih lo khem peuh do uh ahihman un Khuado ci uh hi. Zomi te Christianity ah a convert tak uh ciang in a sangmang to te’n Khuado pan kipan ngeina sung a zu neak sa neak le lamna lasakna ngeina hoih khempeuh pen gal aih sa aih te tawh kibang in phiat [Kawlkam] sak gawp khin mawk uh a, Zomi Christian te in a ngeina uh bang mah thei nawn tatak lo uh hi. Ngeina sung ah Christianity khang lo zaw a, ABM te American ngeina dan le RCM te French le Italian te dan pian khat in a ngeina culture uh kilaih uh hi.\nKorea mi te ahih uh le a lifestyle uh pen Westernized mah mah ahi ta zongh in Christianity sungah a mau’ culture le tradition tampi keem cing uh hi. Confucius lifestyle pen Sen te sang in lim zuih zaw uh a, tu hun in neo- Confucianism pen tu hun Christianity sung ah 100% phial zangh cih ding ahi hi. Gentehna in, Pawlpi sungah pastor pen kumpi hi lian a, a ma thu thu hi pah hi. Elder te’n pastor nasep deihtak panpih uh a, deacon le deconness te pen panmun len sawl tangzang ahi hi.\nPastor pa/nu ngaihsutna le vaihawmna bang bang nial lo in thalawpna tawh seppih in ma pang uh hi. American te’ “ladies first” ngeina khawng zui vet lo lel uh hi. Family based mah mah uh a, innkuan pen thupi sak mah mah uh hi. Biakinn sung khawng ah a innkuan, a innkuan in tu khawm uh a, biakinn sun an nek ciang zong a mau innkuan teng mah tu in ne khawm lel uh hi.\nZomi te’n tu hun ciang, Khuado pen Zo ngeina sung pawi khat in zat kipan kik uh a, Christian suak kum 100 le Laipian kum 100 [Laipian biakna ahi lo] cing ta ahi hi. Laipian Zolai le Laipian biakna zongh kum 100 mah cing khin hi. Tu ni in Zomi sungah Laipian biakna mi mal bang zah a om lai mah tam maw? Zomi te’n Zolai pian kum 100 cin’ pawi Tulza khua ah bawl khin zo a, Tedim ah zongh bawl lai ding ci le’ng; Zolai Ni ih nei hiam? Khuado ni e, ih nei hiam? Korea mi te in Anlak khuado ni pen lunar kha 8 kha lik ni zan in pawi bawl uh a, Korea lai ni Hangul Nal pen Solar kha 10 ni 9 ni ta in bawl uh hi. Ni pi kal sung mun khempeuh ah lan [gam dial] khai zihziah uh a, minam laimal pianna muak na in nei uh hi.\nKorea te’ Lai ni Hangul Nal pen 1446 kum a Sejong the Great kumpi pa bawl Korean lai mal le mal gawm pian ni ahi hi. Korea lunar kha 9 kha sung hi a, Solar Gregory calendar ah October ni 9 ni in ciangtan uh hi. North lam te in bel, January 15 ni in ciangtan uh hi. Zomi te’n ih Laipian Ni bang ni ih ciang tan diam?\nKorean lai ni thu a detailed zaw in zom lai ni… Zolai ni le Khuado ni muakna in, [aban zom lai ding…] Cope Suan Pau\nPrevious: I pau leh i lai ~ M. Nguldoukhup\nNext: CCleaner ~ Na Computer siansuah in


url: =Pentecost Nipi – 2021 ~ T. Sawmlian :: ZOMI DAILY\nposted on 27 May 2021 at 7:48 am Lomkholna: Article, Biakna, Sawmlian\nLeitung leh a sung a om nate kilamdangzelin, i theih ngei nailoh leh i lametloh na tampi-in i nuntakna hong sukha hi. I muh leh i zakte zong a hoih leh lungdamhuai lam sangin a hoih lo gal-le-sa, kithah-kimat thute leh haksat-buaina lam thute tamzaw hi. Pasian theihpihlohin bangmah piang lo ahih manin, i muh leh zakte pen Pasian lamah picinna ding, ama muanhuaina i muhna ding leh amah tawh kinaina dingin zatsiam ding thupi hi. Nidang bangin biakinn ah biakpiakna i neihtheihloh hangin, i omna ciat pan amah phat-in, bia thei lai i hih manin mi hamphate i hi uh hi.\nPasian in Israelte tungah pawi zat ding bangzah hiam na pia a, tuate laka khat pen Nipikalte pawi (Shavuot) ahkl Anpal/anlak pawi (Siam. 23:16-17; Gam. 28:26) kici hi. Tua ni pen Paisan pawi zawh pana simtoh a ni sawmngana, tuhun ciangin i theihsiam zawkna dingin Jesu thawhkikni pana sim a nipi kal sagih simtoh khit lian a ni sawmngana hi-in, Grik pau a ‘pentecostos’ pana hong pai, ‘ni sawmngana’ cihna ahi hi. Pawi thupi mahmah khat ahih manin hih pawi zang dingin leitung mun tuamtuam panin Judah mite Jerusalem ah kikhawm zel uh hi.\nPentecost ni pen ‘pawlpi kiphuh ni’ ahi hi. Jesu in vantungah a kahtoh ding ciangin a nungzuite kiangah Jerusalem nusia lo ding leh, tua laiah Pa in a ciamsa ‘letsong’ ngak dingin vaikhak hi. Jesu in a vaikhakna mah bangin, nungzuite in Jerusalem ah ‘letsong’ ngak uh a, Jesu thawhkik zawh a ni sawmngana, Pentecost ni, Nipi ni in leitung mun tuamtuam pana mi tampi pawi zang a paikhawmte a om laitakun letsong – Kha Siangtho hong tung a, Jesu in, ‘Hih suangpi tungah ka pawlpi ka phut ding a…’ a cih pen hih hun pan kipan hi. Tua pawlpi pen Kha Siangtho makaihna tawh kipan to-in, tuni dong ciang kalsuan toto hi.\nThuciam Lui lam i et ciangin Kha Siangtho nasepna tamveipi kimu a, ‘TOPA Kha’ kici hi. Pasian pen hihna/dinmun bang lel a ngaihsun ‘modalist’ kicite ahkl Sibelius updan a pompihte ngaihsutna – Thuciam Lui pen Pa banga Pasian a kilakna, Thuciam Thak pen Tapa Jesu banga Pasian hong kilakna, Pawlpi hun pen Kha Siangtho banga Pasian hong kilakna a cih pen dik het lo hi. Thuciam Lui hunah Pa leh Tapa mah mun tampi ah kimu a (a kicianzaw in hun dang khat ah en ni), Kha Siangtho zong Kha ahihna mah bangin kilak a, nasem ahi cih i mu thei hi.\nThuciam Lui hunah Pasian in na thupi bang hiam sepnop a neih ciangin ama mi pawlkhat tungah (sungah hi loin) Kha na pia/tungsak a, khatvei sanga tamzaw a piak zong omin, Pasian in lakkik thei, cih zong i thei hi. Othniel (Thkn. 3:10), Gideon (Thkn. 6:34), Jephthah (Thkn. 11:29), David (1 Sam 16:13), etc. tungah kipia a, Samson (Thkn. 13:25:14:9; 15:14; 16:20) leh Saul (1 Sam. 10:10; 11:6; 16:14; 19:20-24) tung bangah tamveipi Kha tung/kipia hi.\nPawlpi hong kiphuh masiah, a tunga i gen bangin Kha Siangtho pen mi ‘pawlkhat’ tungah na tuam khat Pasian in a sepnop ciangin kipia hi (Gtna. Mari leh Elizabeth – Luka 1:34-42). Ahi zongin hun nunung ciangin mi khempeuh tungah a tun ding thu Joel in na genkhol a (2:28-29), Jesu in bel ama nungzuite kiangah amaute a huh/thukuppih ding ahihna thu na gen hi (Johan 14:26; 15:26; 16:7ff; Sawl. 1:4-5). I gensa bangin, Kha Siangtho piak ding pen Pentecost ni in hong tung a, a zuau ngei lo Pasian kamciam leh Jesu gennate hong taksuak hi.\nKha Siangtho tawh kisai-in ngaihsutna kibang lo hi. Pawlkhat in na thupi sep theihna ding a vaang (power) ciang bekin ngaihsun uh a, pawlkhat in mimal (person) ahihna sang loin, pawlkhat in mi zawh theihna (influence) dan beka a tuat bang zong om hi. Mimal (person) i cih ciangin theihna/pilna (intellect/knowledge), lungsim-ngaihsutna (feelings/emotions) leh deihtel theihna (will) tawh kiteh a, tua teng pen Kha Siangtho in nei khin hi. 1 Kor. 2:10-11 sungah Kha ii theihna/pilna thu kimu a, dahsak theih ahihna Efe.4:30 ah kimu a, deihtel theihna a neihna zong 1 Kor. 12:11 sungah, “ama deih bangin” cih leh Sawltak 16:7 ah Khristiante a sep ding uah lamlak ahihna thu pan kimu hi.\nKhem sawm theih hi a (Sawl. 5:3), do/langpan theih hi a (Sawl. 7:51), gensiat theih (Mat. 12:32; Mk. 3:29-30) leh engko/hehsak theih (Heb. 10:29) ahihna in, ‘knowledge, emotions/feelings leh will’ nei ahihna hong lak hi. Vangliatna hong pia a, mi zawh theihna ding a hong huh ahihna lam a nial hi loin, tua ciang bek hi loin, mimal (person) mahmah ahihna i theih ding kisam hi.\nA vanglian leh thupi Kha Siangtho pen i gensa mah bangin, Thuciam Lui leh pawlpi kiphuh masiah Pasian mi ‘pawlkhat’ tungah tungsak a, ahi zongin Pentecost ni pan kipan, pawlpi hunah tua bang hi loin, ama mite sungah om ahihna thu kimu thei hi. Sawltak Paul in, “Pasian in ama hong piak Kha Siangtho tungtawnin ‘eite’ lungsim sungah a itna hong guan zo hi” (Rom 5:5) ci a, Korin Laikhak ah zong, “Pasian in a khawngkhong a hong piakte i theihtheihna dingin, leitung’ khate ngah loin, Pasian hong piak Kha i ngah hi” (1 Kor. 2:12) a cih banah 2 Kor. 5:5 sungah Pasian in Kha a hong piakna thu i mu hi.\nJohan Laikhak sungah zong, “… Eite sungah Pasian hong teeng hi, cih ama hong guat i sunga om Kha Siangtho panin i theithei hi” (1 John 3:24b) ci a, 4:13 sungah “Amah in eite tungah ama Kha hong pia khin zo ahih manin, ama sungah eite i om a, eite sungah amah hong om hi, ci i thei hi” ci hi. ‘Eite’, ‘i’ cih kammalte in mimal khat sung beka kipia hi lo, cih hong lak hi.\nPasian in ama mite sungah Kha Siangtho hong piakna thu i thei a, tua Kha Siangtho pen bang hang a hong pia a, eite adingin a manphatna bang hiam, cih en suk kik lehang:\nJesu a om nawnloh ciangin a nungzuite huh/thukuppih ding ahi hi (Joh. 14:26; 15:26). Tua Kha Siangtho in thu-ummite thuhilhin, Jesu gensa thute phawksak ding a, Jesu leh a thugente thumaan ahihna teci hi ding hi. Haksa na sak hun, na thanem hun ciangin nang adingin Huhpa/Thukuppihpa omden ahih lam mangngilh kei in.\nMawhna thu, dikna thu leh thukhenna thu tawh kisai-in leitung mite mawhsak ding hi (Joh. 16:8). Jesu hanga diktansakna om napi, na up, na saan nop kei leh Kha Siangtho in leitung tawh nang hong mawhsak ding hi.\nKha Siangtho in thu-ummi ‘khempeuh’, Judah mi ahi a, Grik mi ahih zongin, sila ahi a, suakta ahi zongin pumpi khat a suak dingin Kha khat bek tawh hong baptaiz hi (1 Kor. 12:14; Jesu sungah – Rom 6:3-5; Gal. 3:27-28). Kha baptaizna pen Thuciam Lui hun lai a bang hi loin, thu-ummi ‘khempeuh’ ading ahi hi. ‘Khempeuh’ lakah na kihel kha hiam?\nKha Siangtho in thaksuaksak/bawlpha-thak (regenerate) a, tawntung nuntakna pia hi (Rom 8:10-11; Titu 3:5; cf. Ezek. 36:25-27). Bawlphatthak lakah na kihel ta hiam?\nJesu in thu-um a nungzuite sungah omden ding ahihna thu gen a, a tawntungin thu-ummite sungah teeng (indwell) hi. Kihhuai taka a nungtate in nungzuite tunga Kha Siangtho a pia Pasian a nial ahihna thu gen hi (1 Kor. 3:16; 6:19; Joh. 14:16; 2 Kor. 1:22; 1 Thes. 4:8; 1 Joh. 3:24; 4:13). Jesu Gumpa leh Honpa a sangkhin na hih leh nang sungah zong Kha Siangtho hong kipia ahih lam phawk in. Kihhuai takin nungta-in Pasian nial kei in.\nThu-ummite kipden hi ci-in ciamteh (sealed) a, tua ciamtehna pen Tatkhiatna Ni cing dong ading ahi hi (2 Kor. 1:22; Efe. 1:13; 4:30). Nidanglai kumpite in ciamtehna/seal a tup khit ciangin kipden, a taktak hi, cih kilangsak hi. Tua mah bangin thu-ummite in ciamtehna ngah hi.\nKha Siangtho in thu-ummite pii-in, pilna/thutheihna banah vangliatna guan hi (Joh. 16:13-15; 1 Kor. 2:10-11; Sawl. 1:8; Efe. 1:17-20; Mat. 10:20). Thutak lampi a tawn nuam mahmah lo, a zui nuam mahmah lo Kha Siangtho a nei lo i hi kha hiam? A hun zui leh a kisapna bangin Kha Siangtho in thu-ummite lamlakin huh hi.\nKhris pumpi ahi pawlpi’ khantohna dingin Kha letsong tuamtuamte thu-umte tungah pia hi (1 Kor. 12:12-32; Rom 12:4-5; Efe. 4:11-12; 1 Pet. 4:11). Pasian ta suakkhin na hih leh nang tungah zong khalam letsong (spiritual gift) hong kipia ding hi, na thei kei zongin… Zongkhia inla, pawpi khantohna dingin zang in.\nA thanem ei thu-ummite hong huh a, nget ding a kilawm zong i theihloh hangin Pa Pasian kiangah Pa Pasian deihna tawh kituakin hong thuumsak hi (Rom 8:26-27). Thu i nget ciangin Jesu in hong hilh bangin amah (Jesu) min suangin Pa Pasian kiangah nget ding hi a (Joh 14:13-14; 15:16; 16:23; Efe. 5:20), Kha Siangtho in hong huh hi.\nThu-ummite siangthosak a, gah hoih gah dingin huh hi (Gal. 5:16-25). Mihing hanciamna bek leh salam hatna pen salam vai tengah bei a, Kha Siangtho makaihna leh huhna tawh Pasian deihna kha-gahte kingahkhia thei pan hi.\nKha in thu-ummite Pasian ta suaksak a, “Abba, Pa aw” hong cisak hi (Rom 8:14-16).\nKha Siangtho omna mu peuhpeuh ah suahtakna om a, mite hangsansak hi (2 Kor. 3:17-18).\nA manpha, i mawhna hong phawksak a, Pasian i naih a, Pasian ta i suak theihna, hong teenden a, lam hong lakin, hong makaih a hong nusia lo ding Kha Siangtho hong tunni, pawlpi kipatna ni ahih manin Pentecost Ni/Nipi pen manpha lua mahmah hi. Tua ahih manin, tua Kha Siangtho tawh kidim ding (Efe. 5:18) kisam a, tua dingin zong hong deih hi. I Khristian nuntakna ah, innkuan leh pawlpi banga kalsuanna ah zong Kha Siangtho tawh kidimna pen i kisap lianpen hi a, Kha Siangtho makaihna leh ompihna tawh kalsuanna mah thupi i sak ding ahi hi.\nKum tampi Khristian i hihna, Jesu nung i zuihna sungah, ‘khamina’ i cih zong khatveivei kikhial ahih diam ka ci thei zel hi. Kha lam letsongte (spiritual gifts) sangin, khalam gahte (spiritual fruits) kithupingaihsut lo zaw ahih manin i Khristianna ahi ding bang hi zo lo, picin ding banga picing zo lo ahi diam ka cih hun om hi. Letsongte pen thupi hi; ahi zongin letsong pen Pasian deihna banga gahkhiatna ding, Khris pumpi ahi pawlpi khanna ding ahi hi.\nTua ahih manin, Kha Siangtho hong ompihna hanga i hamphatnate phawk kawmin, ama deihna banga gahkhiat dingte thupingaihsut thak lehang, kum tampi Pentecost Nipi i zat khit hangin a thakin Pasian lamah picinna leh Pasian lungkimna kingah ding hi; tua gahkhiat dinga hong deihte Gal. 5:22-23 sungah i mu a, tom cikcikin en lehang:\nItna (love, agape) – Pasian pen itna, itna sungah a nungta peuhmah Pasian sunga nungta (1 Joh 4:7-19; Joh. 3:16), itna mah thupipen (Kor. 13:1-13), khat leh khat ki-it ding lobuang leiba lo ding (Rom. 12:8). Innkuan, pawlpi, minam sungah i kisap lianpi hi.\nLungdamna (joy, chara) – Lungdam tawntung un (Fil 4:4), Pasian in a hoih lamin na piansak a (Rom 8:28), na khempeuh hangin Jesu minin Pa Pasian tungah lungdam ko ding (Efe. 5:20). Jesu thugente pen amah lungkimsakna ding leh lungdamna cingtak a om theihna ding (Joh. 15:11).\nKilemna (peace, eirene) – Kilemna deihin a hanciam mite thupha ngah (Mat. 5:9), ahih thei lai teng mi khempeuh tawh kilem ding hanciam ding (Rom 12:18; 14:17), kilemna dingin itna bulphuh ding (Kol.3:12), Jesu in hong letsong hi (Joh. 14:27), Khris a neite neih (Fil. 4:7) ahi hi.\nThuakzawhna (patience, makrothymia) – Haksatna tampi Paul in thuakzo hi (2 Kor 6:3-13; 11:16ff). Khat le khat kilungnoplohna a om ciang kithuakzo, kimaisak ding (Col. 3:13ZIV).\nMigitna (kindness, chestotes) – Mawhneite tungah Pasian migi a (Rom. 2:4; Efe. 2:7), tua mah bangin amah a zuite zong migit ding (2 Kor. 6:6; Kol. 3:12).\nHoihna (goodness, agathosyne) – A hoih thei napi a semlote a mawh (James 4:17), a hoih nate ngaihsun ding (Fil. 4:8)\nMuanhuaina (faithfulness, pistis) – A manphatna Jesu in gentehna in gen a (Luka 16:10-12), Pasian adingin a muanhuai Daniel leh a lawmte, Joseph, thu-um masate i thei hi. Sum le pai, mumei-pasalna, kalsuanna khatpeuh ah..\nLungnemna (gentleness, prautes) – Moses mi lungnem mahmah hi (Gam. 12:3), a lungnem mite in thupha ngah (Mat. 5:5), kam nema dawnna in hehna damsak (Pau. 15:1), lungnemin na om un (Efe. 4:2).\nPumpi ki-ukzawhna (self-control, enkrateia) – Sawltak Paul in gen a (Sawl. 24:25), thu theihna behlapna ding (2 Pet. 1:6), thahatna sangin lungduaina hoihzaw a, khuapi khat ukzawhna sangin eimah ki-ukzawhna hoihzaw hi (Pau. 16:32), mite hanthawn ding (Titus 2:6), gahkhiatsak dingin Pasian in hong guan giat hi (1 Tim. 1:7).\nKha Siangtho nasepna tawh kisai-in, khatveivei mihing lam pan a haihuai leh kilawm lo tawh a kibang zong om kha thei ding hi. Pentecost Ni a mite zong haihuai a sa mahmah mi tampi om hi. Ei hoihsak dan bek, ei kha-tan dan bek, ei tung a hong sep dan bek zong kithupisak thei a, ahi zongin Lai Siangtho tawh a kituak hiam, cih pen i ngaihsut masak den ding thupi hi. Kha Siangtho nial hih ding i lau luat manin kha-nin deihna peuh zong kizuizui thei, mimal leh pumpi deihna i thupisak luat manin Kha Siangtho nasepna kinial ahkl na kisemsak lo thei zel veve hi.\nLai Siangtho hong genkholh mah bangin, kha tuamtuam leh khamina tuamtuam, a lamdang pipi zong hong om toto ding a, tuate tawh kisai in, ‘Kha khempeuh um lo ding leh sittel dingin’ hong hilh hi (1 Joh 4:1). Kha dik lo a zang kamsang zuautheite, tuuvun silh a ngia hangsan lunsim a neite, a gah pan thei a, kizosak lo dingin hong vaikhak hi (Mat. 10:15-20). Tua ahih manin, Pentecost Nipi i zatna tawh kitonin, Kha Siangtho manphatna leh deihna phawk thakin, Pasian ta na hih leh Kha Siangtho baptaizna, teendena, ciamtehna ngah khin na hih manin Kha Siangtho dahsak lo a, Kha Siangtho tawh kidim dingin Pasian in hong deih ahihna phawk kawmin, hun manpha a zang dingin Topa in thupha hong pia ta hen. Sawmlian Thomte 230521.12:03am\nPrevious: Khinkhai huai thu ~ Bob Tuangpi\nNext: Sanginn susia kei in


url: =Zomi cih minam om mah ei! ~ Tual Khan Suan :: ZOMI DAILY\nZomi cih minam om mah ei! ~ Tual Khan Suan\nposted on 15 October 2016 at 11:16 am Lomkholna: Article, Politics, Tualkhansuan\n2012 May kha sungin Chin National Front (CNF) leh Kawlgam vaihawmte kihona thu i za a lungdamna pihna tawh i lungnop mahmah laitak in, Kawlgam sungah mi tampi theih Zomi National Congress (ZNC) in Kawlgam thu neite phalna ngah zo lo cih i zak kik ciangin dah huai mahmah hi. Khat lam a te adingin nuam mahmah laitak in khat lam a te dingin dah huai mahmah thu khat hong suak hi. Hih thu nihte pen a kituak kha mawkmawk zong hi thei a, zong a kigel khol sa zong hi thei hi.\nKawl gam sungah galkap makaihna leh deihna tawh kituak a kibawl thukhunpi zui in kitelna ah kidem thei ding party din theihna ding Zomi National Congress (ZNC) phalna kipia lo cih thu a za khempeuh in lamdang i satek hi. ZNC party in phalna a ngahlohna hang Kawlgam kumpi thuneihte paulap pen ” Kawlgam sungah Zomi cih minam omlo hi cih” a hih tak ciangin party khat kikhak tan hinawnlo a, minam khat ki maimang sak nuam a hi gige hi. ZNC party kideihlohna hang hiam, kikhak tan nopna hang hiam tawh Zomi cih minam omlo cih pen a hang kician omlo a kipaulak thu leh kinialna a hihi.\nZNC in a bei sa in kumpi theihpihna tawh kitelna ngah lut ngei khinhi. 1988 kum ciangin Kawlgam sungah galkap mangte in thuneihna hong lak uh a, a hizongin gammite deihna zui in 1990 kum May 27 ni in gambup kitelna kibawl ngei khin hi. Tua kitelna sungah kidem dingin Zomi National Congress (ZNC) zong hih galkapte phalna mah tawh lut theihna nei ngei khin hi. Kawlgam sungah minam khat bangin Kawlgam hoihna ding natampi chem ngei khin hi. 1990 kum kitelna ah, ZNC party min tawh constituency (panmu) (4) ah kidem a, mun (2) ngah a hih manin a buppi a et in 50% mun ngah suak hi.\nZomi minam omlo cih pen Zomi nam beisak nop man hi. Kawl minam pi lungsim a nei a, Kawlmi bek in Kawlgam uk ding cih ngaihsutna a nei Thakin Ba Sein i nungzui a hi, galkap mang Bo Ne Win in 1962 kum in Kawlgam thu neihna hong lak a kipan ” Kawl minampi lungsim” bek hong vawh hi. Gambup ah minam neite ngeina leh lai kisin theih nawnlo in, Kawllai leh Kawl ngeina bek hong phungvuh uh hi. ” Lei valhna hangin minam maimang lo a, mi valhna hangin minam maimang hi” cih Kawl paunak tel mahmah uh ahih manin, Kawlgam sungah minam neuneute valhtum theihna ding ngimna vive tawh na hong sem uh hi.\nMahsahlah (Burma Socialist Party) hun lai in zong Zomi cih minam man thatna ding na gel ngei uh hi. I gam sungah Zomi leh Zo State zat ding pen India a Mizo tawh ki tel khial ding cih paulap in hong kiphallo ngei hi kici hi. (Pu Vum Son’s Zo History). A hizongin India gam leh Kawlgam sunga minam om veve a hi, Naga te zong Kawlgam sungah Party min, gam leh mun leh mual kipia hi. Tulai tak a Kawlgam sunga Naga minamte mun leh mual zong Mangkang hun lai Chin Hills Regulation Acts huam sunga om ngei khat a hihi.\nZomi leh Chin kibat loh manin Kawlgam thuneite in ZNC party registration pialo hi. Mi pawlkhat te in Zomi leh Chin kibang hi hang ci’n gen uh a, ei sung mahmah ah zong a kibang mah in kisang lel hi. A hizongin kumpi leh thunei te in kibang in mulo uh a hih manin minam tuam tuak kisuak hi. A zenzen in Zomi leh Chin kibang in kumpi thunei te’n a sang thei hileh, ” Kawlgam sungah Zomi minam omlo hi” cilo ding uh hi. Tua a hih manin Zomi cih minam omlo cih paulap in ZNC party registration a hong piak loh uh pen ei sung mahmah ah zong a kibang lo i hihna hong langsak uh a, mailam ah Zomi cih minam a om na hong kitheihpihna ding kalbi khat hong suak hi.\nKawlgam sungah om minam 135 or 101 a kici minam te pen i etkik ciangin a tam zaw minam (nation) hihna a kim in nei hilo hi. Ei minam (Zomi) sunga om beh min peuh kumpi in a ut bangin gelh/kaikhawm in minam a cih uh a hihi. Hih pen Kawl mite in Zomi sungah ” khenzak a ukna (divide and rule) a neihna uh hi a, Zomi a dingin a dah huai mahmah thu a hihi. Tua bek hilo in, minam 135 or 101 om hi ci’n a gen uh hangin tua minam min zangin matpongtin ( ID) pialo kawikawi uhi. Tua hi a, Kawlgam ah minam om khempeuh minam in sim tuanlo uhhi.\nZNC in tulai tak Kawlgam kumpi vaihawmna nuai ah party registration a ngah loh hangin Zomi taisan ding kilawm lo hi. Zomi cih minam a om man a, ZNC a ding hi a, na tampi sem zo khin hi. Zomi cih leitungbup theihpih dingin hong tawisang khin hi. ZNC in party sangin minam thupi sak zaw khinzo hi. Zomite party thahat pen a hi ZNC pen minam min mah hong let ding thupi hi.\nPrevious: Zomi te ki masuanzia etkikna leh mailam ki masuanzia ding ngaihsut piakna ~ Prof. C. Thang Za Tuan\nNext: Mangpha Pa Thang Khan Dal, Thatmun beh, Kum (44)\nIraq galkap te’n Mosul leitawlam kilazo tahi ci ~ Thang Khan Lian


url: =Www Xxx Hongkong - PornFun\nWww Xxx Hongkong\nYou are watching www xxx hongkong porn video uploaded to Hongkong porn category.\nRecent trends similar to Www Xxx Hongkong:\nWelcome to Www Xxx Hongkong porn tube videos page at PornFun5.com, as you see we have many videos that looks similat to Www Xxx Hongkong which you watch online or even download this porn to your phone or PC. So don`t be shy search for more porn tube videos you like and watch them free and PornFun5.com porn site, also you may share Www Xxx Hongkong page with your friends or may be bookmark it both will be nice for us.


url: =LESSON 4 April 17–23 TAWNTUNG THUCIAM ~ MUC\nLESSON 4 April 17–23 TAWNTUNG THUCIAM\nAdmin 10:21:00 PM 3Q2020, Articles, Sabbath School Lesson\nTukaal sung sim ding: Pai. 3:14; Pian. 17:1–6;41:45; Dan. 1:7; Pian. 15:7–18; 17:1–14; Mang. 14:6, 7.\nKAMNGAH: “Nang leh nang’ khit cianga na suanlekhakte tungah Pasian hihna ding tawntung thuciamna dingin kei leh nang’ khit cianga na suanlekhakte’ tungah amau’ khang tawntungin ka thuciamna ka kipsak ding hi.” (Pian. 17:7).\nNa neulai cina gim mahmah hun na phawk a om hiam? Zan tawntung ihmu thei lo i nu le i pate in meitang milmial lakah hong khoi hong kem uh hi. Tua bang mahin mawhna khuamial cina-in gimin i om laitak eite gei-ah Pasian in hong kem hong cing hi. Tuicin khit ciangin leitungah mawhna khuamial semsem hi. Hih thu siksanin Pasian in Ama tungah a citak Abram samkhia-in ama tungtawnin Pasian theihtelna leh hotkhiatna thu kizel dingin geelna nei hi. Tua hi-in Pasian in Abram tawh thuciam bawlin, thupha pia-in mawhna hangin sihna pan suahtakna lampi a bawlsak hi. Topa in hih leitung nusia ngei lo hi; leitung kitangsap lian pen a hong pia hi. Tukaal sung thuciam tawh kipawl kamciamte a hong kilatkhia-nate i kikum ding hi.\nTukaal Thusin A Huamin Etna: Pasian min in bang hiam? Ama min in bang khiatna nei hiam? Pasian in Abram tungah a kipulaakna-ah bang min tawh kilangh a, tua min in bang khiatna nei hiam? Eite tungah Amah mah in bang min tawh hong kipulaak hiam? Bang hangin Pasian in Abram min khelin Abraham cih tawh laih hi ding hiam? Bang hangin min in thupi hiam? Thuciam in bang tungah kinga a, ahih keileh bang masuan hong guan hiam?\nYahweh Leh Abraham Tawh Kipawl Thuciam\n“Tua ciangin Topa in Abraham tungah, “ Keimah in Ur pan a hong samkhia Topa ka hi hi. Hih leitang na luah ding hi.”(Pian. 15:7).\nMin in khat veivei ciangin khat kia bek in a neihtheih ciaptehna (trademarks) khat hi. Min in zia le tong khat pulaak hi. Min khat peuh i zak ciangin i lungsim in tua min neite gamtat zia le tong i mitkha ah hong suak pah hi. Albert Einstein, Martin Luther King Jr., Gandhi, ahihkeileh Dorcas cih minte na zak ciangin amau nunzia phawk na nei hiam? Min in nunzia, ngaihsutna khat pulaak hi. Lai Siangtho hunlai-in zong min in nunzia pulaak hi.\n“Hebrew min in mi khat a pianzia, a nunzia, a ngaihsutnate pulaak hi. Min puakte ngaihsutna zong pulaak hi; thu piang khat siksanin zong min puak uh hi. The SDA Bible Commentary, vol. 1, p. 523.\nPasian in Abram tawh thuciam a bawllai-in Pasian in Amah leh amah YHWH (Topa) tawh kipulaak hi (Pian. 15:7]. Tua ciangin ama kiangah, “Hih leitang na neihna dingin nangma tungah a hong pia dingin Khaldea gam Ur khua panin a hong paikhiatpihpa pen keimah na Topa ka hi hi,” a ci hi (Pian. 15:7).\nThuciam Lui sungah YHWH cih min in mun 6,828 ah kipulaak hi; hih min in mihing theihzawhloh thu hi. Hih min in Pasian om tawntung, Tawntungpa, kuama tungah kinga lo ahihna, kipatna leh mong nei lo ahihna pulaak hi. Hih min in Ama thumanna, Amah leh amahin hinna nei ahihna pulaak hi. Hihte khempeuh in Topa in a nungta Pasian, nunna Phungpi hi, cih hong hilh hi. Amah in namdangte pasian tuamtuam tawh kibang lo ahihna pulaak hi.\nYahweh a khiatna Pasian mah in hong hilh hi (Pai. 3:14) ‘KEIMAH IN KEIMAH KA HI HI.” Pasian in Amah leh amahin a nungta, nate tungah kinga lo ahihna hong hilh hi; Amah in a beisa hun, tuhun leh a hong tung ding hun khempeuh tungah ukna nei ahihna zong hong hilh hi.\nYahweh min in Pasian bek in a neih min hi. Ur panin Abram a samkhia PA in Yahweh min tawh kipulaak hi. Hih thuciam in Pian. 12: 1-3 in a gen bangin Pasian in Abram tungah a thuciam pulaak hi. Abram in Topa min thei nuam hi; bang hang hiam cih leh Ama min in Ama hihna, Ama zia le tong pulaak hi. Tua thute theihna in Ama kamciamte muanna hong guan hi. (Late 9:10, 91:14).\nYahweh min na zak ciangin bang thu na ngaihsun hiam? Itna, hehpihna, kihtakna, sekna, a kikhel lo ama thupiakte hong phawksak hiam? Jesuh cih min na zak ciangin bang thu na ngaihsun hiam?\n“Abram kum sawmkualekua a phak ciangin ama tungah Topa kilang a, “Kei, Vanglian Pasian ka hi hi. Hoihtakin gamta in la, paubaang kei in.” Pian. 17:1.\nYahweh in Abraham tungah tam veipi na kilangh hi (Pian. 12:1, 7; 13:14; 15:1, 7, 18).Tu-in Yahweh in Abram tungah TOPA in Vanglian Pasian hi, ci-in kilangh hi. Hih min in Piancil Bu leh Job Bu sung bekah kizang hi. “El” cih laimal masa in Semites kammal kizang hi; Shaddai cih min a khiatna kitheician sinsen lo hi; “A Vanglian Pasian” ci-in a khiatna kipulaak hi (Isa. 13:6 leh Joel 1:15 enkak in.) Hih min in Pasian sepnate leh mihing thaneemna etkak theih dingin kizang hi.\nPian. 17:1–6 sim in. Bang hangin Topa in Ama vangliatna leh Ama sepzawhnate Abram in thei dingin deih hi ding hiam? Abram in Pasian vangliatna leh Ama hatna amuan nading bang kisam hiam? Pian. 17:6 limtak ngaihsun in.\nPian. 17: 1-6 in Jehovah in Abram tungah kilangh a, “Keimah in ‘El-Shaddai” ka hi hi; Ka mai-ah pai inla, kicinna nei in. Nang leh kei kikaalah thuciam ka koih ding a, suanlekhak tampi na nei ding a, minam khempeuhte pa na suak ding hi.Na suanlekhak tampi a pha ding uh hi, ci hi.\nPian. 28:3 ah Isaac pulaakna-ah “El-Shaddai” in Jacob thupha pia ding a, suanlekhak tampi nei-in, ta tampi a nei ding hi. ‘El-Shaddai” tung pan a dang kamciam khat in Pian. 35:11; 43:14 leh 49:25 sungah kiciamteh hi. Tua bang thupha a ngah theihna uh in El Pasian hang hi-in Amah in vangliatna, hatna tawh kidim Pasian hi. Shaddai cih a khiatna in hauhna, na khempeuh kicinna tawh kidim Pasian hi, cih hong hilh hi. Ama sungah upna nei-in Ama thu a mang mite tungah thupha a pia hi.\nLingpaak (rose) min dang khatin kipulaak ding hileh, deihhuai paak, namtui paak ci-in zong kipulaak thei ding a, bangbangin min i pia zongin lingpaak hoihna manphatna in a kiam, a khang hi lo hi. Ahi zongin Topa min in “Thaneem Pasian,” “Zawngkhal Pasian” ci-in min nei hileh Ama sungah lungmuanna leh lametna bangci ciang na nei ding hiam?\nVanglian Pasian cih min pen Zawngkhak Pasian ci-in a min kilaih hi leh Amah na upna, na muanna kiptakpi ding hiam? Ahi zongin koi bangin ‘El-Shaddai cih min in khamuanna hong guan hiam?\nAbram Panin Abraham (Pian. 17:4, 5)\nPasian minte in Ama thupi-na leh Ama nunna kimkhat pulaak hi taleh tua minte in Pasian hihna khempeuh pulaak zo lo uh hi. Nidanglai minte in a mawkmawkin kiphuak hi lo-in mihing hihna khat pulaak hi. Mary ahi a Susy min in tu-in zong kilamdanna bangmah nei lo ding hi. Nidang Semites minte in amau biak leh amau up thu tawh kizopna thukpi pulaak hi. Semitics minte in khiatna thukpi nei-in a nu le a pate uh deihna pulaak min hi; a minte uh mal khat mal nih cih bang hi lo-in mal tampi nei hi. Gentehna-in Daniel cih a khiatna in Pasian in thukhen hi, cihna hi. Joel a khiatna in Yahweh in Pasian hi. Nathan cih a khiatna in Pasian piakkhong cihna hi. Minte in min neite nundan kikhelna, a piang thu khat pulaak hi.\nA nuai a Lai Siangtho munte sim in. Bang thu pulaak uh hiam?\nBang hangin a minte uh khel hi ding hiam?\n1. Pian. 32:28___________________________________________\n3. Dan. 1:7______________________________________________\nLamkhat panin tuhunin zong min in nunzia, tatzia khat pulaak ahihna i tel thei hi. Mi khat ama min tawh sam lo-in “mihai” “melsia” ci-in sam lecin a sawtteh tua mi tungah huzaap lianpi nei ding hi. Amah leh amah a kimuhzia kikhel ding hi. Tua hi-in mi khat pen min tuam dang khat tawh sam lecin, ahih keilah a min kilaih hi leh, tua minte ama tungah huzaap lianpi nei thei hi.\nHih thu hang mahin Pasian in Abram panin Abraham tawh laihsak hi. Abram a khiatna in “Pa in lapsangna ngah” cih hi-in Abraham a khiatna in mi tampite Pa cihna hi.\nThuciam tawh kipawl kamciamte ngaihsun lehang Pasian in, “Keimah in suanlekhak tampi kong neisak ding hi. Nang sung panin minamte ka piangsak ding a, nang sung panin kumpite hong piangkhia ding hi,” ci-in kamciam hi (Pian. 17:6). A min thak khiatna in hoih zaw hi. Kum 99 bang uham khin a, Abraham leh a ciing a zi tungah kipia kamciam Abraham in amuan nadingin Pasian in lampi honsak hi. Abraham in Pasian kamciamte a upna akip zaw semsem nadingin Pasian in huh hi.\nThuciam A Cial A Cial Covenant Stages (Pian.12:1, 2)\nThuciam in cial thum bangin kimuh thei hi. Amasa-in Pasian in Abram hopih hi; thupia hi; tua khit ciangin kamciam pia hi. Hih cial thumte in a tuam vilvelin Pasian hehpihna tawh kipawl thuciam hi. Thupiak sungah Pasian sungah muanna nei takpi hiam cih sittelna om hi (Heb. 11:8). Abram suanlekhakte tungah kipia kamciam (Pian. 12:1–3 ) ahih hangin, a tawpna-ah mi khempeuh tungah a hong kipia kamciam hi (Pian. 12:3; Gal. 3:6–9). Pasian in Abram tawh a thuciamna a cial nihna ah (Pian. 15: 7 -18), a cial masa sunga thute bang pulaak kik hiam?\nPasian in mi tungah a hong kizopna_________________________________\nMihing in Topa thupiak a man ding__________________________________\nPasian kamciam _________________________________________\nThuciam a cial nihna-ah a kipulaak thu in Topa in Abram tungah kilangh hi. Amaute thuciamna-ah ganhing tum nih kisuah hi. Tua ganhing thumte phel nih ciat a kikimin phel nih ciat tek kisuak hi; a kikalah mun tawm awngsakin a langtuakah kimai-ngatsakin kikoih hi. Vasa tawh biakpiakna ahih leh tum nih kisuah lo hi. Thuciam a bawl uh ciangin phel nih kisuah a sa -te kikal ah khe nga-in pai uh a, thukimna om bangin ka gamta ding hi, cihna limcing hi.\nPasian in Abraham tawh a thuciam a cial thumna leh a tawpna thupiangte Pian. 17:1–14 ah en in. Abraham cih min in Pasian in mi khempeuh a hotkhiat nopna leh hotkhiat ding a geelna pulaak hi. Mi tampi cih sungah Jews leh Gentile kihel hi. Thuciam Thak hong hilh bang mahin Abraham up bangin upna a neite leh Messiah sungah muanna a nei mite kihel hi.\n(Gal. 3:7). Tua hi-in Abraham hunlai-in Topa in mi khempeuh honkhia nuam ahihna kimu thei hi. Tu hunin zong Topa in mi khempeuh honkhia nuam hi.\nMang. 14:6, 7 sungah vantungmi khatna thupuak leh Abraham tunga thuciam in koi bangin tonkhawm hiam? Koi bangin tua thute in kibatna nei hiam?\nThuciam Hong Piak Masuan\n“Im kei ning. Bang hang hiam cih leh Topa in Abraham’ tunga a ciamsa thu a tun’sak theihna dingin ama khita a tate leh a innkuanpihte in thuman leh thutangin nasepna tawh Topa’ thupiakte a zuih theihna dingun a hilh dingin amah ka teel khin hi,” a ci hi. (Pian. 18:19).\nI pulaaksa om bangin thuciam in hehpihna thuciam hi. Tua thuciam in Pasian in eite adingin a sep a bawl khempeuh in cikmah hunin i sep theih loh i zawh loh ding ahi hi. Abraham in zong a tangtun zo kei hi. Topa hehpihna hangin Pasian in Ama nasem dingin Abraham teel hi. Pasian in thuciam tawh kipawl a kamciamte tangtungsak hi. Abraham in a lungsim khempeuh tawh thuman thutak sungah nungta-in, Amat thupiakte upna tawh a zui hi. Abraham in thumang lo hileh, Pasian in zang thei lo ding hi.\nPian.18:19 in hehpihna leh thukham kizopzia hong hilh hi. Hehpihna a pulaak masa kammal in“ Nang ka hong thei hi,” ci-in a kipulaak khit ciangin Abraham in Topa thupiak bangbang a mang mi khat hi; amah bangin a innkuanpihte zong Topa thumang hi sak hi. Hih thu in upna leh gamtatna in a tonkhawm ahihna thu hong hilh hi (2:17.)\nPian. 18:19 nunglamah a pulaak thute limtak ngaihsun in. Abraham thumanna bang hong hilh hiam? Thumanna in hotkhiat ngahna hi ding hi lo hi napi bang hangin thumanna in thupi hiam? Abraham in Pasian thu mang lo hileh thuciam a tangtung ding hiam?\nThuciam tawh kipawl kamciamte i ngah nadingin dinmun kisam a om bangin i kalsuan kul hi. Thuciam a tangtunna in mihing tungah kinga hi kei taleh mihing in tua thuciam tawh a kizopna-ah itna, upna leh thumanna tawh a kizop ding kisam hi. Hih thute in mihing in Pasian tawh a kizopna-ah kisam mahmah hi. Mihing in Pasian thupiakte a nuntakpihna tungtawnin Pasian in tua thuciamte tangtungsak hi. Thupiak palsal hi le-uh tua thuciam in tangtung thei lo hi. Mihing in thuciam a kipelh ciangin Pasian in thuciam om bangin nasemin a thuciam tangtungsak veve hi.\nBang hangin Topa tawh na kizopna-ah Ama deihna bangin thumanna in thupi hiam? Lai Siangtho sung ahi a, nangma nunna pan ahi zongin Pasian thupiak man lohna hangin a tangtung lo thuciam a om hiam? Tua bang thu palsatna tawh koi bangin kipelh thei ding na hiam?\nNgaihsut Beh Ding: Ellen G. White, “The Call of Abraham,” pp. 125–131, in Patriarchs and Prophets; “Jew and Gentile,” pp. 188–200, in The Acts of the Apostles.\nSakhituihup in Pasian in Noah tawh a thuciam hong hi. Pasian in Abaham tawh a thuciam a pulaakkik hi (Pian. 17:10). Vunatna in (1). Gentile mite leh Abraham suanlekhak kilamdanna hi (Eph. 2: 11). (2) Jehovah thuciam a hong phawkkiksak hi (Pian. 17:11) (3). A siangtho nunzia kisam ahihna hong hilh hi (Thkna. 10:16). (4) Upna tawh diktan ngahna limcing hi (Rom. 4:11) (5). Lungsim vunatna limcing hi (Rom. 4:11) (6). Khristian upna sungah tuiphumna pulaak khol hi (Kol.2: 11, 12) The SDA Bible Commentary, vol. 1, pp. 322, 323.\nSakhituihup in Pasian kamciam a pulaak hi; leitung a bei dongin a kip ding kamciam hi. Vunatna in ahihleh tu-in kisam nawn lo hi. Abraham vunatna in Pasian a upna tawh dikna a ngahna hangin vunat hi, cih sawltak Paul in pulaak hi (Rom. 4:11). Ahi zongin hun hong pai toto-in thukham bangin nuntakna tungtawnin hotkhiatna kingah cih upna hong tung hi. Thuciam Thak hunah vunat a manphatna hong bei hi. Jesuh Khrih sungah upna in Ama thupiak mannopna lungsim hong guan hi; tua in nunzia hong khel hi. Galatians 5:6; 6:15; 1 Kor. 7:18, 19.\n1. Upna leh gamtatna kizopna kikum un. A nih mahin a kisam ahi hiam? Kisam lo ahih leh bang hang hi ding hiam?\n2. “Mi tampi in Abraham bangin sittelna thuak hi. Amaute in vantung panin Pasian awging za lo uh hi. Ahi zongin Lai Siangtho leh nisim nuntak khuasakna tungtawnin Pasian in eite hong hopih hi. Upna thuzuihna-ah kha sum tampi ngahna nusia-in, pahtawi minthanna ngah nading khat nusia-in, ahi keileh sanggam beh leh phung tawh kikhen a kul hun om ding hi. Kipiakna, angsung deihna khat nialnate in hamsa hi. Pasian in mimal khat ciat masuan ding hong guan hi. Ahi zongin angsung khualna, baihtakin omnopna cihte in upna dongtangsak thei hi. Pasian in mi tungah kinga lo-in Ama tungah kinga dingin hong sam hi. Ama huhna i kitangsapna, Ama tung bek ah kinga ding ihihna a hong phawksak hi. Mi bangzah in Topa hong sapna dawngin angsung nopsakna nusia ding hiam? Ellen G. White, Patriarchs and Prophets, pp. 126, 127. Tuhunin zong Pasian sapna za-in Topa a zui mi na phawk a om hiam?\nTomkaihna: Pasian in Abraham tawh a tuam vilvel kizopna nei dingin samkhia hi. Ama tungtawnin hotkhiatna hong semkhia dingin thuciam a pia hi.


url: =Khuasak ngam ah CF- (ေဒသခံျပည္သူ အစုဖြဲ႕ပိုင္ သဘာဝသစ္ေတာ ထိန္းသိမ္းေရးလုပ္ငန္း) sep thei natu kumpi tung kiseau ~ Thu Tatuam (Siyin News)\nKhuasak ngam ah CF- (ေဒသခံျပည္သူ အစုဖြဲ႕ပိုင္ သဘာဝသစ္ေတာ ထိန္းသိမ္းေရးလုပ္ငန္း) sep thei natu kumpi tung kiseau\nTuesday, March 13, 2018 Chin News, Sizaang Thu 2 comments\nTedim huam Sizang ngam Khuasak leitang tung ah Khuasak pan U Mang Mun Pau (2017 Khuasak Hausa Hausa Lui) ih awi na om na taw ki zui in, khuami pawlkhat na ngamsung leitang area (4200) kiim sung teng ah သဘဝ မိုးၾကိဳးဝိုင္း a hi zong သဘာဝ သစ္ေတာ ထိန္းသိမ္းေရး taw kisai nasep thei na tu a hi zong Sizang leitang kepcing thei na tu a hi zong lamet na taw kumpi tung ah 2017 December 28 ni date taw in Chin State Kumpi tung kiseau ci thu ki za hi.\nHi CF vaitaw kisai vaipuak la teng teng sia :-\n1. U Mang Mun Pau -Hausa\n2. U Ngin Nang - Sungthu Zeakpi\n3. U Thawng Khan Khup - Sumkeam\n4. U Cin Khan Khai - Kipawl\n5. U Pum Dal - Kipawl ci teng hi.\nHi thu taw kisai a tung a vaipuak lakna te vai taw kisai ahizong, CF pai zia taw ki sai a hi zong, CF sung mailam kalsuan tu dan taw kisai ahizong ci thu te ko mipi tamzaw na katel bua uh ci uh hi.\nIBU NUR INTAN March 13, 2018 at 1:33 PM


url: =Kipumkhat nadingin nungzuihoih kisam ~ Sia Kung Za Mung :: ZOMI DAILY\nposted on 12 January 2016 at 7:24 am Lomkholna: Article, KungMung\nMakai hoih i neih khit ciangin nungzui hoih kisam leuleu hi. Mi khempeuh makai ngeingai cihbang om theilo a, makai om loin mi khempeuh nungzui vive cih zong om theilo hi. Makai om in nungzui zong a om kul hi.Nungzui in makaipa’ tutna tuh kul lo hi. David in Sawl kumpipa that zo ding hi napi, kumpipa’ tungah khutkhial nuam peuhmah lo hi. A hun a tun ciangin ama thah sese kul loin kumpi Sawl hong si a, David in kumpi tokhom luah hi. Moses a hawmthawh, a langpante zong amau dinmun kitel lo te ahi uhi. Nungzui ding kimlai makai ut uh ahih manin leitang in valh tum hi. Lucifer tangthu zong i theih ciat ahi hi. Nungzui peuhmah in makai dinmun buluah sawm kei ni. Makaite a ginat keileh Pasian in a hun a tun ciangin hemkhia lel ding hi. Makai khatin a thudot mite tawh a hoih pen dingin a khensat sa thu pen nungzui pa in zuih zawh ding kisam hi.\nZomi sungah thu kigen khat sangin a hoih zaw ding, a thei i om den mahmah haksa lua hi. Na khat peuhpeuh a hoihna leh a siatna a kithuah khawm den hi a, makaipa’ thugen a siatna lam zongin i nial denkeei pen i khialhna hi zaw hi. Nungzui i hih lai teng i ngaihsutna hong kidong ahih kei nak leh bangmah kamtam se dah ni. Hong kisawl ahih leh thumang ni. Mi tamzaw thukimna tawh thu kikhensat sa pen eima ngaihsuttawm thu tawh a kituak khol kei zongin ‘man’ zawh ding thupi hi. Nungzuipa in makaipa’ thannemnate selpho loin panpih kul hi. Makaipa i cih zong mihing mah hi a, gen baang hamtang ding hi. Hoih mahmah phial lehzong makai ahih manin ki encik phadiat dinga, a mawhna kizong zong ding hi. Tua bang hun ciangin nungzuite in makaipa a thanem loh nadingin panpih kul hi.\nNungzui lak panin makai kiteel ahi hi. Mi khat peuhpeuh abul a bal in i tel luatte kithupi muh theilo dih mawk hi. Topa Zeisu nangawn a khuapihte in thupi sim lo uhi. I lawm khat makai hong suah ciangin, nidang lai a, a ginatlohnate peuh gengen a, simmawh ding hilo hi. Nidangin bang bang ahi zong, tu in i makaipa hi ta hi. A neu lai a kahnehna, nap a tolhna, a zawnna, khuata pan ahihna … cihte koko kullo hi. Amah pen ei sangin picing zaw ahih manin Pasian in makai dinmun ah koih to ahi lam phawk gige ni. Ei zong makai i ut leh makaite ko in, i dodo sangin picinna lam manawh zaw ni.\nMakai a haksat mah bangin nungzui sep zong baihlo hi. Zomite sungah min le za deihna hangin biakna leh leitung thu ah i phuatkhiat pawl leh kipawlna tuamtuam tam simsim om ta hi. Mai lamah zong kiphuanphuan lai ding hi. Makai suah ding a tumte in nungzui hoih suah sawm photphot ni. Nungzui i hih lai-in i makaite peuh i suksuk leh ei makai i suah ciangin, nungzuite langdona mah i thuak kik zel ding hi.\nTua ahih manin Makaite’ lamlahna nuaiah Zomi khempeuh in “Takkheh” ci-in khut khat tawi, khe khat khai a bang lianlian thei dingin i biak Topa Pasian in thupha hong pia ta hen!\nCiimnuai Pilna Sawm\nPrevious: Cidamna leh Lungnopna ~ Dr. Sian Za Kham\nNext: US gamsung khualzinna pawlkhat – 10


url: =Vondeih Kep Ding – 112 (Dimno’ Pa) :: ZOMI DAILY\nposted on 20 May 2017 at 12:02 am Lomkholna: Article, Paukhankap\nTawngno, ka kitheih khat honggen sim ning! Kuamah tung bel genngam sam kei ing. Kei ka khangualte sang atawmpen kum 2 sawt nungta zaw ding e! Ahangin Yale University’s School Of Public Health te research bawlna ah a mukhiat uh hi. ‘Nikhat in minutes 30 atawm pen lai asimte pen adang asimlo te sang kum 2 bang akhan uh sau zaw,’ ci hi. Hih pen kum 50 pan atungsiah mi 3,635 bang a study na pan un hong muhkhiat uh hi. Tua hangin na pa bel ka khangual pawlkhatte sang atawm penpen kum 2 bang peuhmah khansau zaw ding hi ing, aci hi ing.\nMite dan kasim khak pawlkhat hong gen ning!\n‘Khatvei, khua khat ah mipa khat in Khuaizu zuak in hong awng hi. A Khuaizu zuak pen asit hi-a, Khuaizu sit ahih nak leh Ui in ne lo hi. Na up kei vua leh sinthei hi uhteh,’ ci-in hong gengen leh khat pa in, ‘Na khuaizu pen Ui in ne zenzen leh e,’ ci-in hong dot leh tua Khuaizu zuakpa in, ‘ tua Ui pen Ui taktak hilo ding, Ui sit hilo ding hi,’ hong ci dihzen hi.\nKhuaizu zuakpa in a Khuaizu asit ahihna thu agennop luatman in Ui na ngawn asit leh asitlo hong om sak liang hi.\nTua leh adang khat!\nTuuno khat luita khat ah tuidawn dingin hong pai leh agal panin Keivom khat in na nangak gige hi. Zawhthawh thu tawh ne leh pen a kiim apaam pan gensiatna zapah ding ahih manin tuadan in mawk nek nuamlo in, amawhna ding hong zong hi.\n“ Hey! Bangcia ka tuidawn ding kimlai hong ninsak phei nai a!” hong ci leh\nTuuno in, “Kei tuitaw lam ah aom hizaw a, bangci bangin kei hangin na tuidawn ding nin thei laizang ding ahia!” hong ci leh Keivom in “ Nang sik hangin a nin kei zongin na pu na pa te sik hangin nin ngei hi,” ci mawk hi.\nBangci bangin agengen zongin Tuuno cih pen cikmah hun in aman ngei ding hilo hi.\nJapan te-in i gam hong uk lai khawng hilo dia maw!\nJapan pa leh ei a pa ‘gawng maw paan (Heads Or Tails) hong kineih.\nGawng hi leh Japan pa in luak, Paan hita leh zong Japan pa mah in hong luak denkei hi.\nTua leh ei a pa in zong Japan pa kiang ah, “ Akoi cidan! Gawng hilah, nang luak! Paan hita leh lah zong luak veve! Ke’n bang hun ah luak ding,” ci-in hong dong hi.\nTua leh Japan pa in, “ Nang pen i sumtang a kitun ciang, luak ding,” hong cihiau mawk hi.\nTua sumtang kitun cianga ngah khak pan ding zong mataw, ol kei mawk in cei!\nEi sangin aneu zawte, a thanem zawte, zawh dingte tawh thu kineih tak ciangin pawlkhat te tuaci thei mawk uh hi.\nKhuaizu zuakpa ahi zong, Keivom leh Japan pa thukhen zia leh tuhun mi pawlkhat te thukhen zia pen kibang simsim sa ing!\nTawngno, tu-a zah hong gelh ning! Hong saulua zel leh zong nasim thadah in limtak hong simsak nuam kei le cin lai kongkhak thaman om kei in cin! Kei zong tusung teng OT sem zel in nidang hunte sangin gim simsim zaw pian ing. Gim ing ka cih pen na nu kiangah na gen kei in maw! Gim cihtak in agim khawng hong sakhial khazel in cin! Sunpha!\nPrevious: A (2) veina 21st Century Panglong muakna ~ Bob Tuangpi\nNext: Puchong Game saisung ah mibuanpa palik te’n amatsawm laitak inndawl 12 pan kia in si


url: =Lengte in mt. 36/38 ca. 56 cm. - lichtblauw gedessineerd\nlichtblauw gedessineerd Bestelnr.: 95559495 € 19,99\nMARJON uit Nederland / 21.03.2021\nSuper leuk en mooie kleuren maat 40 en zit top,valt zoals op de foto .


url: =Zekhariah 12 | Siantongluan.net\nZekhariah 12 |\nVanpi zalin leitung piangsak a, mihingte tungah nuntakna a pia Topa in Israel mite tawh kisai-in thu gen a,\n"Leenggahzu bangin Jerusalem khuapi ka bawl ding a, a kiima om minam dangte in a nek ciangin khamin a hoi ding uh hi. Jerusalem khuapi a umcih uh ciangin Judah gam khuapi dangte zong umcih ding uh hi.\nTua hun hong tun ciangin suangtumpi gik mahmah bangin Jerusalem khuapi ka bawl ding a, likkhiat a sawm minam khat peuhpeuh in liamlawh ding hi. Leitung minamdang khempeuh kipawlin Jerusalem a sim ding uh hi.\nTua ni ciangin a sakolte uh ka lausak ding a, a sakol tung tuangte uh ka haisak ding hi. Ahi zongin Judah mite ka kem ding a, a galte uh sakolte, a mit ka tawsak ding hi.\nTua ciangin Judah minamte in, Jerusalem-a a teng mite, Vanglian Topa ahi amau Pasian hangin thahat uh hi, ci ding uh hi.\n"Tua ni ciangin Judah minamte, tulak kang leh buhphual kang ka bangsak ding a, a kiima om minamdangte khempeuh a susia ding uh hi. Ahi zongin Jerusalem mite, a khuapi sungah lungmuangin a om hithiat ding uh hi.\n"Tua ciangin Judah galkapte tungah gualzawhna ka pia masa ding a, David suanlekhakte leh Jerusalem khuamite minthanna pen Judah midangte minthanna sangin lianzaw tuanlo ding hi.\nTua ni ciangin Topa in Jerusalem-a a teng mite hu ding a, a ginalo pente nangawn David zahin thahat ding hi. David suanlekhakte in Topa vantung mi leh Pasian mahmah bangin amaute a makai ding uh hi.\nJerusalem sim ding a hanciam minam khempeuh tua ni ciangin ka susia ding hi.\n"David suanlekhakte leh Jerusalem khuamite tungah hehpihna lungsim leh thungetna lungsim ka guan ding hi. Amaute in a sutlup uh mipa enin, ta khat neihsun a sihsuah mite bangin kap ding uh a, tacil a khuaisuahte bangin nakpi takin kapin thum ding uh hi.\nTua hun laitakin Jerusalem khuasungah kapin thumna pen Megiddo zanglei-a Hadadrimmon pasian sihna hangin kahna leh thumna zah mahin nasia ding hi.\nGamsung khempeuhah a innkuankuanin dahin kap ding uh hi. David suanlekhakte sung panin a innkuankuanin kapin, a zite uh zong a tuam mahin kap ding uh hi. Nathan suanlekhakte zong a innkuankuanin kapin, a zite uh zong a tuam mahin kap ding uh hi.\nLevi suanlekhakte leh a zite, Shimei suanlekhakte leh a zite,\nleh beh dang khempeuhte zong a behbehin, a zite uh tawh a tuam ciatin kapin a thum ding uh hi.\nTedim Lai Siangtho / Laibu: Zekhariah 12


url: =Fax Sending Receiving vizag,vizag Fax Sending Receiving, Visakhapatnam Fax Sending Receiving, Vizag Fax Sending Receiving, Waltair Fax Sending Receiving,Fax Sending Receiving Yellow Pages, Fax Sending Receiving Information,Fax Sending Receiving Yellow pages, Fax Sending Receiving Visakhapatnam Yellow Pages - www.visakha.in\nFax Sending Receiving vizag,vizag Fax Sending Receiving, Visakhapatnam Fax Sending Receiving, Vizag Fax Sending Receiving, Waltair Fax Sending Receiving,Fax Sending Receiving Yellow Pages, Fax Sending Receiving Information,Fax Sending Receiving Yellow pages, Fax Sending Receiving Visakhapatnam Yellow Pages\nNot Listed in Fax Sending Receiving vizag,vizag Fax Sending Receiving, Visakhapatnam Fax Sending Receiving, Vizag Fax Sending Receiving, Waltair Fax Sending Receiving,Fax Sending Receiving Yellow Pages, Fax Sending Receiving Information,Fax Sending Receiving Yellow pages, Fax Sending Receiving Visakhapatnam Yellow Pages ? click here to get your company listed FREE!!!\nFax Sending Receiving vizag,vizag Fax Sending Receiving, Visakhapatnam Fax Sending Receiving, Vizag Fax Sending Receiving,Fax Sending Receiving Yellow Pages, Fax Sending Receiving Information,Fax Sending Receiving Yellow pages, Fax Sending Receiving Visakhapatnam Yellow Pages\nFax Sending Receiving vizag, Visakhapatnam Fax Sending Receiving, Vizag Fax Sending Receiving, Waltair Fax Sending Receiving,Fax Sending Receiving Yellow Pages, Fax Sending Receiving Information


url: =FIFA President pan Khawl Sawm\nLeitungbup Bawlung Kipawlna (FIFA) in abeisa May 29,2015 ni-in, FIFA President teelna nei uh a, tulaitak President sem Swiss minam Mr. Sepp Blatter mah Term 5 na ding teel ngah kik mah le June 2,2015 ni-in akhawl sawmna thu tangkokhia hi. FIFA President pan a khawlsawmna hang pen tullaitak FIFA sumnek simna (Corruption) thubuai om ahihna tawh khawl sawm ahi hi. FIFA President Mr. Blatter in Press Conference ah agenna ah, " Abeisa kum 40 hun laite ka ngaihsut kik ciang FIFA pen it mahmahing. FIFA khantohna dingin ka pilna le siamte tawh ka hihtheih tawpin nasem ing" ci-in pulakkhia hi.\nMr. Blatter in 1975 kum akipan FIFA ah nasep kipan in 1998 kum ciangin FIFA President ngah hi. Tutung kiteelna a ngah kik ciangin FIFA President Term 5 kizomsuak a ngah hita hi. Mr. Sepp Blatter in FIFA President asep hun sungah FIFA sum guknekna thubuai om cih thu May 27,2015 ni-in kitheikhia ahih manin, FIFA Vice-President lui ahi Mr.Jack Warner tawh kigawm mi 7 te US thunei te'n Switzealan gam Zurich khuapi pan man uh hi.\nAbeisa 2010 le mai 2018, 2022 kumte ah World Cup innteek sem dingin teelna aneihna ah akilamen lua lo ahi Russia leh Qatar gamte'n hong ngah uh ciangin, sumguk nekna hang tawh angah hi dingin ummawhna lianpi nei uh hi. Mr. Blatter in tulaitak a neih lai Term sung bek mah sem suaklai ding a, hong tung ding May 13, 2016 ciang a Mexico city ah kibawl ding FIFA Congress pan thu leh la kiciantak pulakna nei ding cih kiza hi.


url: =Pittsburgh ATV Rental Rates | EagleRider\nClosed until March 2, 2019\nWhere are you riding from? Choose Pick-up Location Opelika Flagstaff Mesa Phoenix Scottsdale Rogers Fort Smith Bartels' Harley-Davidson Coronado Beach Irvine Los Angeles Newport Beach Palm Springs San Diego San Francisco San Marcos Beverly Hills Carmel Fresno Lancaster Montclair Ontario Redding San Francisco BMW & Honda Santa Monica / Marina Del Rey Denver Denver Airport Greeley Durango Grand Junction East Hartford Ellington Bradenton Clermont Daytona Fort Myers Jacksonville Harley-Davidson Kissimmee Leesburg Miami Orlando Orlando East Harley-Davidson Panama City Beach Sarasota Tampa Daytona Beach Fort Lauderdale Gainesville Miami BMW & Honda New Smyrna Pensacola Sanford Atlanta - North Atlanta Columbus Georgia Morrow Roswell Maui Maui Kihei Chicago Chicago Countryside DeKalb McHenry Harley-Davidson Ottawa Palatine Saint Charles Villa Park Woodstock Munster Terre Haute Des Moines Ames Topeka Cincinnati Alexandria New Orleans Houma Lafayette New Orleans Harley-Davidson Slidell Portland Maine Crofton Boston Foxboro Eden Prairie Faribault Saint Paul Delano Elk River Mankato Belgrade Missoula Billings Las Vegas Las Vegas Harley-Davidson Reno Las Vegas BMW Rentals Las Vegas Triumph Laconia Concord Manchester North Country Lakewood Long Branch Mount Ephraim Bergen County Lebanon Morris Plains Newark - Belleville Albuquerque New York-Albany New York-Long Island Arkport Jamestown Macedon Nanuet New York-Howard Beach North Tonawanda Wurtsboro Minot Williston Cleveland Mentor Plain City Athens Belmont Columbus Mansfield Mantua Sills BMW Motorcycle Rentals Warren Wintersville Youngstown Oklahoma City Portland Orwigsburg Steel City Harley-Davidson Pittsburgh Willow Street Rock Hill Greenville Rapid City Sturgis Knoxville Kodak Memphis Nashville Airport Pigeon Forge Smoky Mountain H-D – Knoxville Airport Austin Dallas Fort Worth San Antonio San Antonio East Burleson McAllen Tyler Salt Lake City Timpanogos Barre Washington D.C. Roanoke North Cascades Seattle Tacoma Wheeling Bonduel Green Bay Madison Milwaukee Airport Milwaukee Downtown Appleton Rice Lake Jackson Hole Brisbane Cairns Melbourne Sydney Vancouver New Delhi Milan Cozumel Holland Auckland - Bularangi Christchurch - Bularangi Lyngdal Moscow Singapore Madrid Silverstone\nWhere are you riding to? Flagstaff Mesa Phoenix Scottsdale Bartels' Harley-Davidson Los Angeles Newport Beach Palm Springs San Diego San Francisco San Marcos Carmel Fresno San Francisco BMW & Honda Santa Monica / Marina Del Rey Denver Grand Junction Bradenton Clermont Daytona Fort Myers Jacksonville Harley-Davidson Miami Orlando Panama City Beach Sarasota Tampa Daytona Beach Miami BMW & Honda Pensacola Sanford Atlanta - North Atlanta Chicago New Orleans Crofton Boston Foxboro Elk River Billings Las Vegas Las Vegas Harley-Davidson Las Vegas BMW Rentals Las Vegas Triumph Manchester Newark - Belleville Albuquerque New York-Long Island New York-Howard Beach Columbus Sills BMW Motorcycle Rentals Portland Pittsburgh Rapid City Nashville Airport Austin Dallas San Antonio Salt Lake City Washington D.C. Seattle Milwaukee Airport Jackson Hole\nCountry All CountriesAustralia Canada Italy Mexico Singapore United States of America\nCity All CitiesSan Francisco Dallas Palm Springs Chicago Denver Washington D.C. Mesa San Diego Orlando Los Angeles Las Vegas Miami Salt Lake City Phoenix Jackson Hole New Orleans Belgrade Flagstaff Eden Prairie Seattle Manchester Vancouver Cozumel Portland Brisbane Carmel Sydney Cairns Albuquerque Pensacola Melbourne Milwaukee Airport Singapore Nashville Airport Boston Milan\nTour Name All Tours NamesSan Francisco Motorcycle Tour Texas Motorcycle Tour Palm Springs Motorcycle Tour Mid West Motorcycle Tour Colorado Motorcycle Tour Washington D.C. Motorcycle Tour Arizona Motorcycle Tour San Diego Motorcycle Tour Georgia / Florida Motorcycle Tour Northern California Motorcycle Tour Pacific Coast Highway Motorcycle Tour National Parks (Alternate) Motorcycle Tour Las Vegas / Zion National Park Motorcycle Tour Miami Paradise Motorcycle Tour Los Angeles Motorcycle Tour Chicago / Milwaukee Motorcycle Tour Utah Motorcycle Tour Texas 3 Day Motorcycle Tour Denver Rocky Mountain Motorcycle Tour Denver Motorcycle Tour Denver / Steamboat Springs Motorcycle Tour San Diego / Palm Springs Motorcycle Tour Phoenix Motorcycle Tour Las Vegas / Death Valley Motorcycle Tour San Francisco / Napa Valley Motorcycle Tour Miami South Florida Motorcycle Tour Miami Key West Motorcycle Tour Miami / Tampa Motorcycle Tour Orlando North Florida Motorcycle Tour Jackson Hole Motorcycle Tour National Parks Motorcycle Tour Orlando Florida Motorcycle Tour Route 66 Motorcycle Tour Wild West Motorcycle Tour Wild West I Motorcycle Tour Wild West II Motorcycle Tour New Orleans Motorcycle Tour Yellowstone Motorcycle Tour Southern California Motorcycle Tour Route 66 Motorcycle Tour Baja California Motorcycle Tour Las Vegas National Park Motorcycle Tour Western Highlights I Motorcycle Tour Western Highlights II Motorcycle Tour Western Highlights II Motorcycle Tour Great Lakes Motorcycle Tour Sturgis Bike Week Motorcycle Tour Indian Spirits Motorcycle Tour Yosemite / Sierra National Park Motorcycle Tour Seattle / Canada Motorcycle Tour Southwest Summer Special Motorcycle Tour Southwest I Motorcycle Tour Southwest II Motorcycle Tour New Hampshire Motorcycle Tour Vancouver Island Motorcycle Tour Vancouver Island Motorcycle Tour Canadian Rockies Motorcycle Tour Pacific Coast Tour™ Southern California 3 Day Motorcycle Tour Route 66 – 8 Day Motorcycle Tour 50th Anniversary Easyrider Movie Tour San Francisco North Motorcycle Tour San Francisco South Motorcycle Tour Palm Springs / Big Bear Motorcycle Tour San Francisco / Yosemite Motorcycle Tour Cozumel on a Harley Motorcycle Tour Coast to Desert Adventure Motorcycle Tour Baja California South Bound Motorcycle Tour Baja California North Bound Motorcycle Tour Las Vegas & The Great Outdoors Motorcycle Tour Portland Paradise Motorcycle Tour Brisbane to Sydney Motorcycle Tour Carmel / Yosemite Motorcycle Tour Sydney / Brisbane Motorcycle Tour Tropical Highlights Motorcycle Tour Byron Bay & Hinterland Weekend Escape Kangaroo Valley Overnighter Far North Scenic Loop Route 66 West Albuquerque to Los Angeles Motorcycle Tour Baja Explorer Undara Sunset Tour Route 66 West Chicago to Albuquerque Motorcycle Tour Route 66 West: Albuquerque to Los Angeles Motorcycle Tour Route 66 West: Albuquerque to Los Angeles Motorcycle Tour Route 66 West: Chicago to Albuquerque Motorcycle Tour Route 66 East: Los Angeles to Albuquerque Motorcycle Tour Route 66 East Albuquerque to Chicago Motorcycle Tour Coast to Country Tour The Far East and Deep South Tour Pacific Coast Motorcycle Tour - San Francisco to Los Angeles Pacific Coast Motorcycle Tour - Los Angeles to San Francisco Southwest Canyon Country Motorcycle Tour South Africa Tour Coast 2 Coast Motorcycle Tour Cairns Select - Reef Rainforest and Outback Undara Sunset 2 Day Tour Great Ocean Road Escape Phillip Island Tour Black Spur Bright Great Ocean Road - Grampians Adventure Murray River - Broken Hill The Civil War Tour Route 66 Harley-Davidson Exclusive VIP Guided Tour Route 66 Harley-Davidson Exclusive VIP 10 Day Guided Tour Baja California Motorcycle Tour Milwaukee Route 66 Motorcycle Tour Arizona Motorcycle Tour Florida Keys Tour 12-Day Singapore Island Ride Johore Discovery Ride Historical Malacca Discovery Arizona Sun Winter Getaway - GROUP TRAVEL Canada to Yellowstone Motorcycle Tour - 2019 Route 66 - en español - Guiada por Victor Muntane Southwest Winter Tour Getaway - Los Angeles to Las Vegas - GROUP TRAVEL Triple B - BlueRidge, Blues, and BBQ - Motorcycle Tour - 2019 Triple B - BlueRidge, Blues, and BBQ - 7 Day Motorcycle Tour - 2019 Triple B - BlueRidge, Blues, and BBQ - 8 Day Motorcycle Tour - 2019 Gulf Coast Winter Getaway - New Orleans to Orlando- GROUP TRAVEL Southwest Winter Tour Getaway - Las Vegas to Los Angeles - GROUP TRAVEL Boston – New England Explorer Melbourne Select - Great Ocean Road & Phillip Island Sydney Select - Thunderbolts and Coastline Blue Ridge Monuments to Mountains Motorcycle Tour Pacific Coast Highway Seattle to Los Angeles It's a Long Way to the Top Canada to Yellowstone - Spanish Language - lead by Victor Muntane Gulf Coast Winter Getaway - Orlando To New Orleans - GROUP TRAVEL The Italian Job Southwest Dream Tour "Buffalo Bill" Tour\nATV Rentals in Pittsburgh\n1 Motorcycles Available\nCarson Utility Trailer 6x10\nDaily: $45 /day Weekly: $45 /day\nPay only $45/day with Club EagleRider Membership Class: Motorcycle Support Book Now


url: =Kawlgam Na Ciah Nuam Hiam? - Zomi History Kawlgam Na Ciah Nuam Hiam? - Zomi History\nHome > Articles > Kawlgam Na Ciah Nuam Hiam?\nKawlgam Na Ciah Nuam Hiam?\nJanuary 7, 2015 at 1:07am\nArticles 8:09:00 AM\nItem Reviewed: Kawlgam Na Ciah Nuam Hiam? Rating: 5 Reviewed By: Thang Thawn Tuang Guite


url: =Parnell Little Pigs Exhibition - Chinese New Year 2019 - Auckland - NZHerald Events\nParnell Little Pigs Exhibition - Chinese New Year ...\nSat 9 Feb ’19, 10:00am – 8:00pm\nSun 10 Feb ’19, 10:00am – 6:00pm\nMon 11 Feb ’19, 10:00am – 6:00pm\nTue 12 Feb, 10:00am – 6:00pm\nSat 16 Feb, 10:00am – 6:00pm\nSun 17 Feb, 10:00am – 6:00pm\nMon 18 Feb, 10:00am – 6:00pm\nSat 23 Feb, 10:00am – 6:00pm\nSun 24 Feb, 10:00am – 6:00pm\nFebruary 2019 heralds in the Chinese New Year - Year of the Pig, and this year sees over 20 extraordinary Artists and Celebrities taking part to create their individual ‘Little Pig’ works of art.\nPre - Auction bids can be made directly through the website.